
Studiul după natură 


Redarea în perspectivă a liniei, a suprafeţei și a volumului 


| ZA 


RASAI A. 1. Perspectiva 


N 


L.1. Notiuni introductive si 


Priviţi natura. Observați că vi se arată diferit, în funcție de locul în care 
vă aflați, de starea vremii, dacă e însorit ori dacă cerul este înnorat, în 
funcție de anotimp, dacă e primăvară ori toamnă, sau chiar în funcție de 
starea voastră sufletească. 

Perspectiva este metoda prin care, pe o suprafață bidimensională (de 
exemplu, foaia de hârtie), se realizează o reprezentare tridimensională 
a unor corpuri din spațiu. Mai precis, felul în care unghiul de vedere din 
locul în care vă aflați modifică formele reale. Pe măsură ce se depărtează 
de noi, obiectele par că se micşorează, liniile paralele par a se uni într-un 
punct de pe orizont, iar culorile obiectelor se schimbă. 

Primii care și-au propus să redea natura așa cum se vede au fost grecii 
antici. În Grecia antică, teatrul era una dintre artele cele mai complexe, 
foarte apropiată de forma pe care o cunoaştem azi. Pe fundalul scenei 
erau pictate imagini de mari dimensiuni care creau iluzia realității, iar 
efectul de perspectivă se obținea prin studiul naturii și prin deformările 
observate cu ochiul liber. Acest tip de reprezentare se numește „perspectivă 
scenografică'. 


Fig. 3 

Frescă din interiorul 
mormântului 
faraonului Nebamun. 


Fig. 2 Tommaso Masaccio, Sfânta Treime. 

b. De când este studiată perspectiva? 


Reproducerea realităţii a fost dintotdeauna o preocupare a artiștilor. Ei 
au găsit mai multe moduri de a reda perspectiva. 


= Artiştii egipteni folosesc o convenţie de reprezentare în care personajele 
sunt înfățișate în unghiul cel mai reprezentativ (ochiul este văzut din 
poziţie frontală, nasul din lateral, umerii sunt văzuţi frontal, piciorul 
este văzut dintr-un punct lateral), iar personajele sunt mărite nu în 
funcţie de distanţă, ci în funcţie de importanță, imaginea faraonului 
având cea mai mare dimensiune. Acest tip de reprezentare se numește 
perspectivă ierarhică. 

= În Evul Mediu, în picturile care decorau pereţii bisericilor din Italia sau 
din ţările nordice se folosește o abordare asemănătoare cu perspectiva 
ierarhică, unde imaginea Fecioarei cu pruncul este mai mare decât a 
personajelor care o înconjoară. 

= În Renaștere, artiștii caută metode precise de calcul pentru a obține 
efectul de adâncime. Metoda creată se numește perspectivă liniară. 
Filippo Brunelleschi, Tommaso Masaccio, Piero della Francesca sau Paolo 
Uccello sunt artiștii care studiază și aplică perspectiva în lucrările lor, iar 
Leon Battista Alberti o teoretizează în tratatul său de pictură. Împreună 
găsesc soluția matematică la problema reprezentării obiectelor care se 
văd din ce în ce mai mici pe măsură ce se îndepărtează de privitor. 

= În baroc, tavanele se deschid și se înalță prin efecte numite trompe-l'ozil. 

= În epoca modernă pictorii cubiști reprezintă obiectele simultan din 
unghiuri diferite. Ei creează naturi statice, peisaje sau portrete a căror 
perspectivă devine răsturnată, obiectele fiind privite din mai multe 
unghiuri în același timp pentru a le reprezenta așa cum știu ei că sunt, 
și nu așa cum se văd. Futurismul are și el o altă viziune asupra realității. 


Fig. 5 Piero della Francesca, Biciuirea lui Christos. 


Fig. 4 Johannes Vermeer, Lecţia de muzică. 


Realizaţi o compoziţie cu personaje, 
folosind ca motiv de inspiraţie una dintre 
modalitățile de redare a perspectivei 
prezentate în textul alăturat. Care tip de 
perspectivă vi se pare mai interesant? 
Motivaţi alegerea făcută. Tehnica de lucru 
este la alegere. 


Bidimensional - suprafaţă care nu are 
decât două dimensiuni, lăţime și lungime; 
suprafaţă plană. 


Tridimensional (în spaţiu) - volum, corp, 
obiect sau ansamblu desfășurat în spaţiu, 
care are trei dimensiuni: lungime, lăţime 
și adâncime. 


Cubism, futurism- curente din pictura 
de la începutul sec. XX caracterizate 
printr-o interpretare originală a realităţii, 
prin descompunerea volumelor și prin 
reprezentarea lor simultană în cele trei 
dimensiuni. 


Romantism - mișcare artistică, literară și 
intelectuală apărută în Europa la sfârșitul 
sec. XVIII, caracterizată prin glorificarea 
naturii și prin libertatea spiritului. 

1.2. Tipurile de perspectivă. Perspectiva liniară 


a. De câte feluri este perspectiva? 
În funcţie de obiective, perspectiva este de mai multe feluri. 


= Perspectiva ierarhică; este specifică Antichității, când scopul imaginilor 
este să transmită informaţii despre statutul persoanelor reprezentate, 
așa cum se vede expus în secțiunea precedentă, care prezintă arta 
egipteană antică. Apare și în scenele religioase medievale în care 
contrastul evident este între Iisus și Fecioara Maria, supradimensionați 
în raport cu celelalte personaje. 

= Perspectiva liniară; apare în Renaștere și urmărește redarea adâncimii prin 
urmărirea liniilor de fugă care tind spre linia orizontului și prin micșorarea 
obiectelor pe măsură ce acestea se depărtează de privitor. 

= Perspectiva aeriană; este observată și redată începând din Renaștere, 
când pictorii observă că efectul de depărtare este influențat și de lumină, 
iar contrastele valorice se estompează. Perioada romantică germană 
folosește perspectiva aeriană, ca să potențeze dramatismul peisajelor. 

= Perspectiva cromatică; este tot o parte a perspectivei aeriene, dar pune 
accentul pe culoare. Planul depărtat va avea întotdeauna tonuri reci. În 
epoca modernă, impresioniștii, mai ales Paul Cezanne, nu mai folosesc 
perspectiva liniară ca metodă de redare a volumului și a adâncimii. În 
schimb, înlocuiește umbra închisă și lumina deschisă prin lumini calde 
și umbre reci. 

= Giorgio de Chirico își creează propria perspectivă, cu multe unghiuri 
de fugă și surse de lumină diferite. 

= Perspectiva tip „vol d'oiseau“, care se poate observa în pictura orientală, 
în special în cea chinezească și japoneză. Peisajele în acest caz folosesc 
o perspectivă de la înălțime, în planuri etajate. 


Fig. 7 Paul Cézanne, Muntele Sainte-Victoire. Fig. 8 Andrea Pozzo, Triumful Sfântului Ignazio de Loyola. 

b. Perspectiva liniară. Elementele din care se compune 


Principala descoperire făcută de artiștii Renașterii în înțelegerea 
perspectivei este raportarea la linia orizontului. Locul unde cerul pare că se 
întâlnește cu pământul se definește printr-o linie virtuală pe care o numim 
orizont. Altă observaţie foarte importantă este faptul că liniile paralele care 
merg către orizont dau impresia că se vor întâlni într-un punct situat pe 
această linie. Artiştii l-au denumit punct de fugă. Îl puteţi observa când 
priviți o șosea dreaptă care se depărtează, un șir de copaci care se pierd 
în zare. În redarea unui peisaj se folosesc elemente cu ajutorul cărora se 
realizează o perspectivă corectă: 


Fig. 9 Albrecht Dürer, Artist desenând. 

= planul tabloului; este suprafaţa pe care reprezentăm tema, precum 
foaia de hârtie, pânza sau cartonul (Fig. 13); 

=  planulobiectelor; este suprafața orizontală pe care stau obiectele într-o 
natură statică sau suprafața orizontală a pământului, în cazul unui 
peisaj (Fig. 12); 

= linia orizontului; locul de întâlnire a planului vertical cu planul 
obiectelor sau, în cazul peisajului, a cerului cu pământul; 

= punctulprincipal de fugă; locul unde privirea observatorului întâlnește 
linia orizontului (Fig. 11); 

= liniile de fugă; direcţiile liniilor orizontale paralele; 

= punctele laterale de fugă; puncte pe linia de orizont rezultate din 
intersecţia acesteia cu liniile de fugă (Fig. 12). 


Fig. 11 Punctul principal de fugă. Fig. 12 Punctul lateral de fugă. 
1. Atunci când se folosește un cadru 
i a 5 fix prin care privim un peisaj sau o 
o natură statică, deformările optice ale 


perspectivei se pot observa mai ușor. 
Realizaţi un cadru/vizor decupând 
într-o foaie de carton un dreptunghi 
direct proporțional cu foaia de bloc de 
desen, prin care observați cu atenţie 
diverse imagini: un peisaj urban care 
cuprinde atât clădiri, cât și străzi, 
| interioare de clădiri (de exemplu, 
holul școlii văzut dintr-un capăt către 
celălalt). Observaţi cât de mult se 
micșorează planul din spatele holului. 


2. Studiaţi lucrări din perioade diferite 
ale istoriei artei sau fotografii cu 
peisaje urbane, interioare, coridoare 
și, după modelul alăturat, încercaţi să 
descoperiţi linia orizontului și punctele 
de fugă. 


3. Fixaţi în plan vertical un geam pe care 
îl veţi folosi ca pe o foaie de desen. Prin 
el priviţi natura statică pregătită pentru 
ora de desen și copiaţi-o cu un marker 
subţire direct pe geam. Observaţi apoi 

Fig. 13 Planul tabloului. deformările produse de efectul de 

perspectivă. 


2. Studiul după natură 


Natura a fost dintotdeauna principalul obiect de studiu. Omul a studiat 
natura pentru a o îmblânzi, pentru a o cunoaște și pentru a se integra. 
Artiștii studiază tot ceea ce se redă în lucrări: omul, peisajul, obiectele din 
jur, structurile vegetale. Genurile specifice artelor plastice, așa cum s-au 
clarificat de-a lungul timpului, sunt: portretul, peisajul, natura statică, 
compoziţia (figurativă, nonfigurativă). Odată cu acestea s-au dezvoltat 
tehnici diverse de redare, atât prin desen, cât și prin culoare. 


Observaţi și analizaţi imaginea de la Fig. 15, Parcul Wivenhoe de John Constable. Ce 
impresie face peisajul reprezentat? Este selectat un cadru larg sau un prim-plan? Prin ce 
mijloace redă autorul efectul de spaţialitate? Liniile dominante sunt verticale, orizontale 
sau oblice? Formele din natură sunt redate realist sau doar sugerate? Ce predomină, 


culorile calde sau culorile reci? Prin ce mijloace sunt redate efectul de lumină și efectul 


R aea de umbră? Cum este realizată pensulatia, fin sau vibrat? Ce efect atmosferic surprinde 
Fig. 14 Caspar David Friedrich, P Pan P 


Contemplând adâncurile de ceată. pictorul? Ce sentiment vă transmite? 


Fig. 15 John Constable, Parcul Wivenhoe. 

b. Cum se clasifică studiul după natură 


Studiul după natură se face reprezentând un obiect pană i se redă 
structura internă și materialitatea: 


= schițeleșicrochiurile; sunt realizate cu scop documentar și informativ astfel: 
— pentru a surprinde, în funcţie de subiect, prima impresie, proporţiile, 
mișcarea, atitudinea sau atmosfera; 
- în tehnici grafice diferite: creioane de diverse tipuri, cărbune, peniță, 
tuş, bait pe caietul de schițe; 


= studiul propriu-zis în desen și culoare; este realizat în etape specifice 
de redare cât mai corectă a realităţii astfel: 


— pentru descifrarea în detaliu a subiectului din care trebuie să rezulte | Fy 
o imagine complexă a naturii reprezentate; | 
— în desen (tehnica: creion, cărbune); 
— în culoare (tehnica: pastel, acuarele, culori acrilice, ulei, guașe pe 
suport de hârtie sau pe pânză). 
Studiile au rolul de a dezvolta spiritul de observaţie, acuitatea vizuală, 
simțul proporțiilor, exprimarea emoţiilor. 
Abilitatea de a observa antrenează memoria vizuală, care este foarte 
importantă în exprimarea potenţialului creativ. Situaţiile imaginate sepot |- $ SRA 
reprezenta cu o mai mare ușurință. Fig. 17 Leonardo da Vinci, Portret de fată. 


J > Tr TIP 


Fig. 19 Florina Drăguș, Râșnita. Fig. 20 Richard Roland Holst, Floarea-soarelui. 

Natura statică apare ca gen al artelor plastice în Renașterea flamandă, 
în sec. XVI, și se desprinde din picturile care înfățișau scene de viață de zi 
cu zi, unde inițial se găsea ca detaliu. Aranjamentele excelează în redarea 
compozițiilor cu obiecte specifice micului dejun, meselor îmbelșugate 
sau aranjamentelor florale. Obiectele de sticlă, de ceramică, de metal sau 
de lemn, pânzele de diferite culori și texturi, florile, fructele, legumele 
obișnuite sau exotice se organizează în compoziții complexe și foarte bine 
studiate. Măiestria pictorilor flamanzi este neîntrecută în redarea formelor 
și a texturilor obiectelor. Willem Claesz. Heda și Willem Kalf, din epoca de 
aur a picturii flamande, și Caravaggio, în Italia, sunt considerați maeștrii 
de seamă ai naturii statice. 

Natura statică este de obicei o compoziţie închisă, compusă piramidal, 
în care obiectele se completează unele pe altele, formând un întreg unitar. 


Fig. 23 Michelangelo Merisi da Caravaggio, 
Coș cu fructe. 


Fig. 24 Ștefan Luchian, Flori. Fig. 25 Paul Cezanne, Natură statică cu mere și piersici. 

b. Organizarea unei naturi statice 
Spaţiul de studiu se organizează urmând pașii de mai jos. 
= Se pregăteşte locul unde se aranjează natura statică, astfel încât să 


aibă o bună vizibilitate și o sursă de lumină naturală laterală. (Lumina 
laterală modelează forma, cu treceri de la umbră la lumină prin tonuri pi 


gradate.) 
= Pe catedră se așază planul orizontal, pe care se distribuie obiectele, și 
planul vertical, pe care acestea se profilează. În funcţie de claritatea și Bi > 


de contrastul de umbre și de lumini al obiectelor, aceste planuri trebuie Fig. 26 Natură statică. 
să fie neutre, pentru a nu le concura, sau trebuie să le pună în evidență. 

= Se aleg obiectele, pentru început simple, cu lumini și umbre vizibile. 
Se pot combina forme geometrice simple (cub, piramidă) cu corpuri de 
rotație (vase, oale țărănești, căni, sticle). Se folosesc fructe sau legume, 
de preferinţă cu forme pline, clar definite (mere, pere, gutui, lămâi, 
ardei- grași sau gogoșari, rodii etc.). 

= Acestea se aranjează de obicei într-o schemă compozițională clasică. 
Obiectele mai înalte se așază în mijloc, pentru a se compune pe 
principiul schemei piramidale. 

= Se pregătesc suportul, hârtia și instrumentele de desen. Pentru a 
transpune mai ușor încadrarea și direcţiile de perspectivă, se recomandă 
folosirea unui vizor de carton. Fig. 27 Natură statică (variantă alb-negru). 


1. Aplicaţi exerciţiul măsurării și al 
comparării proporţiilor obiectelor 
și la diverse obiecte din jurul vostru. 
Exersaţi-vă simțul observaţiei, 
aproximaţi cu ochiul liber proporţiile 
sau raportul dintre obiecte și verificaţi 
acest raport, ulterior, prin măsurători. 


2. Realizaţi, cu telefonul, fotografia unei 
naturi statice sau a unui grup de obiecte 
de culori diferite și editaţi fotografia 
în alb-negru. Identificaţi cât mai multe 
tonuri de gri sau cât mai multe texturi. 


3. Pe caietul de schiţe desenaţi în diverse 
tehnici (creion, cărbune, peniță cu tuş 
etc.) obiecte de diferite forme și texturi 
(căni, pahare, fructe, legume, corpuri 
geometrice). 


4. Desenaţi forma obiectelor în schiţe 
rapide prin care să surprindeţi, din 
câteva linii, forma și proporţia acestora. 
Repetaţi exerciţiul folosind ca model 
colegii de clasă, membrii familiei, 
suprinși în mișcare, sau chiar animalele 
de companie. Din rapiditatea execuţiei 
vor rezulta linii și forme expresive. 


Fig. 28 Willem Claeszoon Heda, Mic dejun. 


Studiul după natură Capitolul | 


Fig. 29 Natură statică cu forme geometrice. 

Fig. 31 Construcția obiectelor. 

Fig. 32 Evidenţierea planurilor obiectelor. 


Fig. 33 Studiul raportului lumină-umbră. 


2.3. Etapele studiului după natură 
a. Încadrarea și paginarea obiectelor 


= Se măsoară, cu coada unei pensule sau cu creionul, lăţimea naturii 
statice și se compară cu înălțimea (Fig. 35). 

= În funcţie de latura mai mare, se așază foaia de desen pe orizontală 
sau pe verticală. 

= Se marchează foarte ușor un chenar de încadrare la aproximativ 
2 centimetri de marginea foii, care delimitează zona în care trebuie 
încadrată natura (Fig. 34). 

= Se delimitează planul orizontal de planul vertical. 

= Se stabileşte locul fiecărui obiect în pagină prin trasare fină cu un creion 
cu mină mai tare (HB) (Fig. 30, 36). 

= Se măsoară obiectele, raportând înălțimea la lățime. 

= Se măsoară obiectele, comparându-le apoi. 

= Se stabileşte care e mai înalt, mai mic, mai aproape sau mai departe. 


b. Construcţia obiectelor 


= Seschițeazătoate obiectele, geometrizând și simplificând formele (Fig. 30). 

= Se măsoară raporturile dintre lățimea și lungimea fiecărui obiect. Se 
stabilesc proporţiile. De exemplu: de câte ori lățimea unui obiect intră în 
înălțime (Fig. 34, 36). 

= Corpurile rotunde sau cilindrice, precum vasele, se construiesc în jurul unei 
axe de simetrie. Pe aceste axe se stabilește înălțimea vasului, iar în raport 
cu aceasta se măsoară lățimea în zona cea mai largă a vasului (Fig. 37). 

= În funcţie de lățime se pot stabili apoi baza și deschiderea vasului. Elipsele 
se adaugă după realizarea conturului exterior. Se va vedea că deschiderea 
elipselor e diferită, cea de sus are o deschidere mai mică, iar cea de jos, de 
la baza vasului, se vede mai deschisă, fiind văzută mai de sus (Fig. 38). 

= Corpurile geometrice precum cubul vor avea la vedere trei laturi, două 
laterale și una orizontală. Pentru o construcție corectă, se vor desena toate 
muchiile și toate laturile ca și cum obiectul ar fi transparent(Fig. 39). 

= Se vor observa liniile de fugă care au ca rezultat micșorarea progresivă în 
adâncime. 


c. Valoraţia 


= Se observă cu atenţie și cu ochii întredeschiși luminozitatea obiectelor. 

= Se stabilesc valorile maxime și griurile intermediare. Valoraţia se obține 
fie prin tehnica hașurii, fie prin pată, revenind succesiv cu valori de la 
cele mai deschise până la cele mai închise (Fig. 33, 40). 


Realizaţi o natură statică utilizând trei obiecte, dintre care două corpuri geometrice și 
un fruct sau o legumă. Respectaţi etapele prezentate în lecţie: paginarea și construcția. 
Construcţia se face precum în Fig. 31, desenând toate muchiile și marginile obiectelor. 

2.4 Tehnici specifice artelor plastice. Valoraţia 
a. Prezentare generală 


Etapa care dă cea mai mare expresivitate unui desen este valoraţia. 
Tehnicile artelor plastice au evoluat și s-au schimbat în funcţie de materiale 
și de instrumente, dar, în studiu, valoraţia nu s-a schimbat mult. Motivul 
este că, în studiu, toţi artiștii încearcă să redea cât mai precis umbrele și 
luminile volumelor, materialitatea și textura suprafețelor. 


Diversitatea valoraţiei vine din alte direcţii: 
= din modul în care a folosit-o fiecare în schițele rapide care pregăteau 
compoziţiile de atelier; 
= din tehnicile foarte diferite impuse de anumite materiale folosite în 
grafică (creion, cărbune, peniță, liner, tehnici de gravură etc.); 
= din personalitatea și stilul fiecăruia. 


Valoarea este un element de limbaj fundamental. Toate suprafețele au 
diferite trepte de valoare. Valoraţia este procedeul prin care se redă, cu 
mijloace specifice, gradul de lumină sau de umbră al corpurilor, dar și cât 
de închisă sau de deschisă este culoarea lor. O condiţie esenţială este să 
puteţi vedea toate aceste diferențe, adică să observați cu atenţie. 


= În studiul desenului, valoraţia reprezintă tehnica prin care se transpun 
în alb, negru și griuri culorile obiectelor și modul în care umbra și lumina 
creează volumul. Într-o compoziţie, pe o scară valorică de la alb la negru, 
fiecărei culori și texturi îi corespunde o treaptă de gri. 

= De asemenea, volumul obiectelor se observă pentru că suprafața lor 
este diferit luminată in funcţie de pozitie, formă, textură. 

= Contrastul dintre intensităţile sau dintre texturile griurilor dă 
expresivitate și emoție unei lucrări grafice 


Într-o natură statică se vor observa cu atenţie două aspecte: 
1. intensitatea valorică a fiecărei culori, care sunt obiectele care au culorile 
cele mai închise, obiectele cu culori medii și obiectele cu culori deschise; 
2. felul în care lumina și umbra modelează volumele și influențează 
culoarea. În acest fel se va descoperi o gamă foarte largă de griuri, de 
diferite valori și intensități. Unul dintre procedeele tehnice prin care 
se obține valoraţia se numește hașurare. Valoraţia se face prin pată, dar 
și prin treceri gradate. 


Fig. 44 Lucrare executată de un elev. Fig. 45 Florina Drăguș, Desen în cărbune. Trepte valorice pentru o draperie neagră. 

b. Valoraţia în creion 


= Redarea efectului de volum și a tonalităţii obiectelor se poate obține 
cu ajutorul creioanelor de desen de diferite durități (H, HB, B, B2 etc.). 

= În funcţie de intensitatea valorică se folosesc pentru griurile cele mai 
deschise creioanele H-HB, iar cu cât griul se închide și se apropie de 
negru se trece la creioanele de duritate B. 

= Modalitatea de a trasa liniile de hașură, prin suprapuneri succesive, 
repetate, prin apăsare mai ușoară sau mai intensă, mai lină sau mai 
nervoasă creează texturi diferite. 

= Se poate valora din vârful subţire al creionului. 

=  Valoraţiaprin linie se poate combina cu valoraţia prin pată. Puteţi folosi 
orice procedeu care vă va ajuta să redați materialitatea obiectelor. 

= Contrastul dintre acestea dă plasticitate și expresivitate compoziţiei. 

= Când hașura este egală și compactă se creează efectul de pată. 
Compozițiile în care predomină petele sunt mai picturale, compozițiile 
în care predomină liniile sunt mai grafice 


c. Valoraţia în cărbune 


=  Cărbunele de desen, obținut din lemn ars de diferite esențe, este un 
material moale, care lasă o urmă neagră, puternică și mată. 

=  Hașuracu cărbune, datorită proprietăţilor acestui material, se face prin 
frecarea cu latul cărbunelui, prin dozarea intensității apăsării sau prin 
reveniri succesive, până la obținerea valorii dorite. 

=  Cărbunele este mat, intens, iar negrul obținut este mai dens și efectul 
este mai dramatic. La valoraţia în creion se obţin texturi mai subtile, 
treceri mai fine, gradaţii mai multe, deoarece creionul are străluciri 
diferite și, astfel, este mai rafinat. 

= Desenul în cărbune parcurge aceleași etape ca și cel în creion. Este mai 
complicat de lucrat cu el, din cauză că este nevoie de exercițiu și de 
materiale de calitate. 


Intensitatea valorică poate fi influenţată și de textura suportului, de 
tipul de hârtie sau de raportul dintre suprafețe. De asemenea, atât în cazul 
creionului, cât și în cazul cărbunelui, valoraţia se poate obţine și din felul 
în care ne jucăm cu materialităţile și cu texturile. 


Q Aplicații 


1. Pe o foaie de hârtie de desen desenaţi un caroiaj din mai multe pătrate. Haşurați 


fiecare pătrat mărind numărul de suprapuneri de la un pătrat la altul, obținând o 
scară valorică cât mai largă (primul pătrat va avea un singur strat de linii de hașură 
și va fi cel mai deschis, iar ultimul va avea cele mai multe straturi, suprapuse până 
la negru). Folosiţi numărul potrivit de creion de la cel mai deschis la cel mai închis. 


2. Pe o altă foaie de hârtie de desen trasați cu latul unui cărbune tușe de diferite 
intensităţi, apăsând mai ușor sau mai tare cărbunele pe hârtie. Apăsând cu aceeași 
intensitate cărbunele, dar prin reveniri succesive, desenați pete de diferite valori. 
Observaţi diferenţa dintre ele. Care sunt mai transparente sau mai opace? Care sunt 
mai picturale și care mai grafice? 


Fig. 46 Scară valorică. 


Fig. 49 Edgar Degas, Schiţă. 

Fig. 50 Rembrandt, Peisaj cu pod de piatră. 


Fig. 51 Claude Lorrain, Vad. 


._— 


Fig. 52 J.M.W. Turner, Ploaie, ceață și viteză. 


Fig. 53 Mircea Ciobanu, Piesaj de iarnă. 


2.5. Peisajul 
a. Prezentare generală 


Peisajul apare ca gen al artelor plastice, în special în pictură, dar și în 
grafică, la sfârșitul sec. XVI, și, mai concret, în sec. XVII. La început, în 
Renașterea flamandă, este folosit ca ambient pentru scenele mitologice 
sau religioase de Pieter Bruegel cel Bătrân. Peisajul este descoperit, ca 
gen, de El Greco, Rembrandt, Claude Lorrain, Jean-Honoré Fragonard 
și înflorește în perioada romantică odată cu John Constable, J. M. W. 
Turner, Caspar David Friedrich. În epoca modernă, Școala de la Barbizon 
deschide o nouă perspectivă prin ieșirea în plein air. Impresioniștii îi dau 
adevărata dimensiune, descoperind în peisaj culoarea, lumina, atmosfera 
și emoția pe care o poate da un peisaj în toate efectele atmosferice ale zilei. 
Impresionant, monumental și de neconfundat este și peisajul chinezesc. 


Peisajul reprezintă redarea unui aspect din natură care cuprinde elemente 
diverse desfășurate în spaţiu și influențate de lumină, de adâncime și de 
percepţia sufletească. Peisajul poate fi clasificat în funcţie de: 
= subiect (rural, urban sau numai cu elemente din natură); 
= prezența sau absenţa unor figuri umane (de obicei, în peisaj, omul are 
rolul de a crea un centru de interes sau rolul de a crea un raport de 
proporție, adică de a da monumentalitate peisajului prin comparaţie 
cu omul); 

= perspectivă, peisajul având fie o perspectivă largă, fie un prim-plan 
restrâns, în funcţie de locul de unde privește artistul; 

= linia orizontului și raportul plin-gol, în funcţie și de felul în care este 
trasată linia orizontului. 


Construcţia unui peisaj cu ajutorul elementelor de perspectivă liniară 
ne ajută în redarea efectului de adâncime prin micșorarea progresivă 
a elementelor sau a distanțelor dintre liniile paralele. Într-un desen, 
perspectiva liniară poate fi accentuată de calitatea liniei: în prim-plan, 
liniile sunt mai groase, mai intense. Se desenează într-o manieră mai 
apăsată, iar detaliile sunt mai bogate. În planurile îndepărtate, liniile 
devin mai subţiri, mai delicate, mai puţin intense, iar detaliile desenului 
se stilizează. 


1. Alegeţi un peisaj din imaginile prezentate în lecţie și observați cu atenţie: Cum este 
redată perspectiva? Ce gamă cromatică folosește? Cum este pensulația, fină sau 
vibrată? Prin ce modalitate este redat volumul? Dar umbra și lumina? Realizaţi o 
reproducere a peisajului pe care l-aţi ales. Respectaţi etapele realizării unui peisaj 
adaptate la reproducere. Redaţi culorile și tehnica folosită de autor. 


2. Observaţi felul în care clădirile se deformează, de la cele din prim-plan, la cele din 
depărtare. Cu cât sunt mai aproape de noi, cu atât sunt mai mari. Cu cât se depărtează, 
cu atât sunt mai mici. Realizaţi o compoziţie având ca model peisajul realizat de 
Alfred Sisley, de la Fig. 56. Puteţi înlocui râul cu o piață publică. Adăugaţi personaje 
și sugeraţi-le, folosind principiile perspectivei liniare și aeriene. 


Imaginea se selectează în funcţie de temă. Se alege unghiul cel mai 
reprezentativ. 

Se observă poziţia liniei orizontului. Se urmăresc formele din natură 
care subliniază perspectiva prin micșorarea lor progresivă și se 
identifică liniile de fugă. 

Se stabilesc planurile mari care compun imaginea și se aleg centrele 
de interes. Folosirea vizorului prin care se privește subiectul ales ajută 
atât la încadrare, cât și la percepția perspectivei. 


Schițaţi ușor cu un creion planurile mari și liniile dominante. Trasaţi 
de la început linia orizontului pentru a împărți cele două planuri, cel 
orizontal, al pământului, și cel vertical, al cerului. Se recomandă ca 
linia de orizont să nu fie la mijlocul compoziţiei. 

Stabiliți elementele pe care doriţi să le detaliaţi. Într-un peisaj se pot 
selecta formele care par reprezentative sau mai expresive: anumiţi 
copaci, case, un gard, un drum care subliniază o diagonală cu care se 
echilibrează compoziţia. 

Desenați mai multe variante ale aceluiași peisaj, schimbând unghiul 
de vedere sau păstrându-l, dar punând accentul pe obiective diferite. 
Schimbaţi instrumentele de lucru, reluați aceeași temă în creion, 
cărbune, peniță cu tuş sau baiţ de diverse culori sau chiar acuarelă. 
Realizaţi crochiuri cu detalii din imaginea aleasă. Folosiţi vârful 
pensulei pentru crochiul de linie. 

Aceste exerciţii sunt folositoare dacă lucraţi cu plăcere pentru a 
descoperi nu numai expresivitatea peisajului, dar și diversitatea 
tehnicilor. 


Fig. 


56 Alfred Sisley, Vedere a Canalului Saint-Martin. 

2.6. Efectul spaţial al culorilor, peisajul în culoare 
a. Efectele spaţiale obținute datorită proprietăţii culorilor 


= Atât într-o natură statică, cât și într-un peisaj, culorile pot fi folosite 
astfel încât să redea volumul obiectelor și efectul de adâncime în spațiu. 
= Pentru a reda adâncimea și volumul se ține cont de proprietăţile 
culorilor: 
— culorile închise par mai grele, culorile deschise par mai ușoare; 
- culorile calde dau impresia de apropiere, tind să vină spre noi, 
culorile reci par să se depărteze; 
— tentele pure par să vină spre noi, tentele rupte se depărtează. 
=  'Tușeledin planul apropiat vor fi mai vibrate, mai clare și mai viguroase, 
iar pe măsură ce planurile se depărtează se vor folosi tușe mai fine, 
mai diluate. 


Q Aplicații 


Realizați un cadru de carton, precum cel prezentat în lecțiile anterioare. Priviţi prin el 


și încadraţi un peisaj în care puteţi observa efectul de adâncime în spaţiu. Puteţi să vă 


stabiliți în prim-plan elemente (case, copaci) ale căror culori predominante să fie calde. 


Fig. 57 Giorgione, Moise la judecata focului Contrastul dintre elementele din prim-plan și cele din depărtare va fi mai pronunţat. 


Fig. 59 Simion Crăciun, Peisaj romantic. Fig. 60 Vincent Van Gogh, Biserica din Auvers. 

b. Obiective 


Organizaţi o ieșire în apropierea școlii, acolo unde deja ați remarcat 
un peisaj. 

Aveţi chiar pe fereastra clasei vedere spre un peisaj cu ritmuri de 
copaci și acoperișuri; peisajul trebuie să aibă un plan apropiat și un 
plan depărtat; ambele planuri trebuie să fie compuse din clădiri și din 
volume care să poată fi redate în perspectivă; să aibă o perspectivă 
largă, pentru a putea vedea și reda perspectiva aeriană în comparație 
cu planul apropiat. 

Folosiţi vizorul pentru a vedea mai bine și a avea cea mai expresivă 
încadrare. Vizorul trebuie mișcat pentru a descoperi cea mai bună 
variantă de încadrare. 


c. Încadrarea în pagină 


Încadrarea în pagină nu mai este atât de strictă, ca în cazul naturii 
statice. Puteţi modifica puţin așezarea formelor, lăsând loc unor 
elemente expresive precum copacii. 

Trasaţi linia de orizont și apreciaţi dacă va domina plinul sau golul. 
Pentru aceasta temă va trebui să aveți în vedere faptul că planul depărtat 
trebuie să fie vizibil, pentru a face comparaţia cu planul apropiat, adică 
planul depărtat nu trebuie să fie acoperit de clădirile din prim-plan. 


d. Așezarea elementelor și construcţia clădirilor 


Amintiţi-vă de ritmul plastic și încercaţi să compuneţi formele 
asemănătoare cât mai ritmat și mai expresiv. Nu le aliniați la distanțe 
egale. 

Primul obiectiv este diferența de mărime dintre planul apropiat și 
planul depărtat. 

Folosiţi informaţiile din lecţiile despre perspectivă pentru a realiza 
deformarea clădirilor și micșorarea lor din planul apropiat spre cel 
depărtat. Ajutaţi-vă de liniile de fugă. 


e. Culoarea 


Al doilea obiectiv este să folosiţi culori intense, în contrast, în planul 
apropiat, iar în planul îndepărtat culori mai deschise, mai stinse și 
mai reci. 

După ce stabiliți cromatica peisajului astfel încât în prim-plan să 
folosiți culori intense și în contrast (cald-rece, complementare), 
puneţi în aplicare efectul spaţial al culorii, astfel încât, pe măsură ce 
vă îndreptați spre planul depărtat, culorile să devină stinse și reci. 
Pentru a da adâncime unui peisaj, pentru a obţine efectul de perspectivă 
aeriană, se folosește contrastul dintre culorile calde și saturate din 
prim-plan și tentele rupte, culorile reci, grizate și deschise din planurile 
îndepărtate. Se folosește amestecul fizic al culorilor cu alb și albastru 
pentru a da efectul de gri-albăstrui din ultimul plan, iar în prim-plan 
se păstrează detaliile formelor în tușe viguroase. 


Fig. 61 Etapă în realizarea unui peisaj. 


Fig. 62 Etapă în realizarea unui peisaj. 


Fig. 65 Lucrare executată de un elev. 


Fig. 66 Albrecht Dürer, Fecioara îndurerată. 

Modelarea clasică este procedeul prin care artiștii redau volumul cu 
ajutorul tonurilor de lumină și de umbră. Se folosesc atât proprietățile 
valorice ale culorii amestecate cu alb și negru, cât și tehnici grafice. 


Modelarea se obține prin amestecul fizic al culorii locale cu alb, pentru 
lumină, și cu negru, pentru umbră. Amestecul se face și se aplică treptat, 
gradat, puţin câte puţin. Trecerile sunt foarte fine, iar pensulaţia este 
cât mai puţin vizibilă. 

Efectul rezultat este cel de redare a volumelor cu toate materialitățile 
și texturile pe care le au formele studiate. Modeleul, sau impresia de 
relief, are un puternic caracter realist. Acest procedeu pune accentul 
pe raportul valoric și pe redarea volumelor, rezultând forme elaborate, 
perfecte. Picturalitatea nu se poate obține în cazul acestui procedeu. 
Modelarea este posibilă și în creion sau în alte tehnici grafice care 
permit trecerile fine și modeleul gradat, fără hașură. 


Fig. 67 Rogier van der Weyden, Portret de femeie cu bonetă. 


Fig. 68 Rembrandt, Portret. 


Fig. 69 Leonardo da Vinci, Dama cu hermină. 


Fig. 71 Fra Bartolommeo, Studiu (draperie). 

b. Modularea 


Modularea este un alt procedeu de sugerare a volumelor și a spaţialității. 
Este un procedeu pictural de divizare a culorilor în care lumina și umbra 
devin tente calde și reci. Se poate realiza și prin tehnici grafice, folosind 
divizarea suprafeței prin linie ca în Fig. 72. 


= Pictorii, începând cu perioada impresionistă și apoi neoimpresionistă 
și postimpresionistă, studiază efectele optice ale culorii. Încep să 
obţină nuanțe prin amestec optic. Culorile diferite se alătură în pete 
juxtapuse, amestecându-se la distanță. Negrul este tot mai puţin folosit 
și distanţele dintre închis și deschis se micșorează. 

= Volumul este obținut prin studiul efectelor cromatice. Luminile se 
încălzesc, iar umbrele se deschid și se răcesc. 

=  Materialitatea reală nu mai este atât de importantă, ci atmosfera, 
luminozitatea, picturalitatea. 

= Formele nu mai sunt redate ca în natură, devenind mai geometrizate, 
mai interpretate, dar mai sugestive și mai expresive. 

= Divizarea și modularea suprafeţelor se folosește și în tehnicile grafice, 
permițând folosirea texturilor mai expresive. Treptele valorice se 
formează prin diverse tipuri de structuri liniare. 


Observaţi imaginile alăturate. În cazul modelării culorii, artiștii realizează compoziţii 
în care aplicarea culorilor este foarte fină. În compoziţiile în care artiștii au folosit ca 
procedeu modularea culorii, textura este foarte vibrată. Se pot observa ușor tușele, 
urmele pensulei pe suportul folosit, hârtie sau pânză. 


LI: 


Fig. 75 Claude Monet, Nuferi și podul japonez (detaliu). Fig. 74 Claude Monet, Nuferi și podul japonez. 

Ambele lucrări, Joseph Anton Koch, Mânăstirea franciscană și Paul 
Cezanne, Mont Sainte-Victoire, reprezintă peisaje deschise, cu vegetaţie 
bogată, cu orizontul închis de un lanţ muntos. 


e: | _JosephAnton Koch, Mânăstirea franciscană 


= Peisajul are ca subiect mânăstirea, iar natura din jur o pune în valoare. 
| Este o compozitie statică, în care există mai multe planuri de adâncime; 
imaginea este scenografică, construcția mânăstirii este strategic 
r aşezată în plan secundar, pentru un efect de ansamblu. 
| = În prima linie a compoziției, pictorul așază un grup de personaje care 
sugerează destinația clădirii reprezentate, iar în planurile secundare 
peisajul creează un ritm de benzi orizontale care dă echilibru 
compoziției. 
= Gama cromatică este predominant caldă, cu intenția de a reda culoarea 
locală. Verdele este încălzit prin amestecuri de culori apropiate sau prin 
trecerile fine către culorile pământului. 
= Clădirea mânăstirii este desenată în detaliu, deși contrastele valorice 
sunt subtile. 
= Perspectiva aeriană se vede în contrastul dintre planurile apropiate în 
culori calde și contrastante și planurile depărtate care se grizează și 
se nuanțează spre culori reci, violacee, din ce în ce mai deschise. 
=  Modelajul pensulaţiei este foarte fin, pictura trăiește prin subiect și 
prin atmosferă. Peisajul larg, impresionant, cu munți și păduri este 
unul dintre subiectele preferate în pictura romantică și, respectiv, în 
tematica autorului. 


Fig. 76 Joseph Anton Koch, Mănăstirea franciscană, detaliu (stânga), integral (dreapta). 


Paul Cezanne, Mont Sainte-Victoire 


Cezanne este un reprezentant de seamă al curentului postimpresionist, 
care a trăit și a creat în sec. XIX, în Franţa. Lucrarea are ca subiect muntele 
Sainte-Victoire, iar peisajul îl susține. 


Cezanne pictează muntele Sainte-Victoire în foarte multe ipostaze. 
El are propriile metode de a sugera efectul de spațiu, dar renunţă la 
tehnicile consacrate și se concentrează pe studiul efectelor cromatice 
și pe divizarea tușelor de culoare. 

Compoziţia este statică, iar alternanţa de linii verticale și orizontale 
care desenează volumele din prim-plan dă sentimentul de stabilitate 
și echilibru. 

Cezanne nu mai este interesat de culoarea locală, el sintetizează efectul 
optic al culorii în plină lumină și subliniază volumetria reliefului prin 
contrastul cald-—rece corespunzător luminii și umbrei. 

Planul apropiat este dominat de culori calde în nuanţe diverse și redate 
cu o pensulaţie vibrată modulată. Culorile se întrepătrund în treceri de 
la cald la rece construind formele geometrizate. 

Muntele se depărtează de privitor prin tonurile reci într-un albastru 
stins și deschis, reliefat pe cerul de un albastru vibrant. 

Deși peisajele sunt de obicei compoziţii deschise, aceasta, prin cele 
două stânci centrate echilibrat, pare o compoziţie închisă. 
Atmosfera și mesajul transmis sugerează faptul că peisajul este 
intim, viu, regăsindu-ne în el fără ca acesta să ne impresioneze prin 
grandoare, ci simțindu-i atmosfera generoasă, familiară. 


Fig. 77 Paul Cézanne, Mont Sainte-Victoire, integral (stânga), detaliu (dreapta). 

Evaluare 


1. Cum puteţi defini perspectiva? Dar linia orizontului? 6. Daţi exemple de obiecte care pot face parte din structura 
unei naturi statice. De câte tipuri sunt acestea? 


2. Care sunt elementele principale care compun 


spaţiul perspectiv? 7. În studiul unei naturi statice, lumina trebuie să cadă: 
3. Numiţi două tipuri de perspectivă. a. frontal; 

b. lateral; 
4. Alegeţi dintre următoarele variante doar pe cele care c. desus. 


descriu perspectiva liniară: 
8. Corpurile geometrice se construiesc prin: 
a. linii de fugă care se intersectează pe linia de orizont; 


culori cu atât mai deschise, cu cât se îndreaptă spre a. redarea în perspectivă a liniei, a suprafeței și a 

linia orizontului; volumului; 
c. contraste cromatice sau valorice intense; b. desenarea formelor mai mici în plan apropiat și mai 
d. obiecte micșorate progresiv în depărtare. mari în plan depărtat; 


c. construirea paralelă a liniilor. 
5. Perspectiva aeriană poate fi descrisă prin: 
9. Perspectiva ierarhică descrie: 
a. linii de fugă; 


b. forme mai mari în prim-plan; a. diferenţa de statut a persoanelor reprezentate; 
contraste în prim-plan și umbre mai deschise și mai b. poziția faţă de privitor a persoanelor reprezentate; 
reci în planul depărtat. c. poziția faţă de linia de orizontului a persoanelor 

reprezentate. 


9 Aplicați! 


= imprimaţi imagini cu peisaje realizate de-a lungul istoriei artei (de exemplu, 
Alee din Middelharnis de Meindert Hobbema, Fig. 80). Trasaţi peste desen 
linia orizontului și liniile de fugă. 

=  Realizaţi două variante ale unei naturi statice în care să urmăriţi următoarele 

aspecte (de exemplu, Fig. 78, 79): 

— ambele compoziţii vor respecta etapele realizării naturii statice în ce privește 
încadrarea, proporționarea obiectelor, construcţia acestora; 

— abordarea temei cromatice va urmări cele două tehnici învăţate: modelarea și 
modularea; 

— în prima variantă veţi urmări redarea volumului prin combinarea culorii specifice 
fiecărui obiect din natură cu alb în lumină și negru în umbră; amestecurile se vor 
face printr-o gradaţie cât mai fină, cu treceri subtile; 

— în a doua variantă, redarea volumului, a umbrei și a luminii se va face prin redarea 
efectului de lumină prin culori calde și a umbrei în culori reci; culoarea va fi modelată 
prin tușe vibrate, juxtapuse într-un mod cât mai expresiv; 


— Comparaţi și analizaţi rezultatele. Care dintre cele două lucrări vi se pare mai 
expresivă? Care definește mai bine realitatea? Care vă place mai mult? Argumentaţi. Fig. 79 Lucrare executată de un elev. 

Fig. 81 Piero della Francesca, Închinarea la Sfânta Cruce. 


Noţiuni despre elementele de limbaj plastic. 

Să reprezentați lumea din jur, formele naturale, transfor- 
mându-le în forme artistice. 

Să explorați domeniile artistice: tehnici de grafică și pictură. 
Să recunoașteți elementele de limbaj plastic și mijloacele de 
expresie artistică într-o lucrare. Fig. 82 Giovanni Paolo Panini, Interiorul Catedralei Sf Petru. 
Să observați și să redați în perspectivă formele din natură. 


Să reprezentaţi obiectele lumii reale, transformându-le în 
forme artistice folosind perspectiva liniară. 

Să utilizați și să recunoașteți elementele de limbaj plastic 
și mijloacele de expresie în propriile lucrări și ale colegilor. 
Să exploraţi tehnici de desen: creion, cărbune. 

Să formulaţi ceea ce simțţiți în legătură cu o lucrare. 

Să vă prezentaţi propriile producţii artistice. 


Fig. 83 Caspar David Friedrich, Răsărit de lună pe mare. 

Compoziţia 


Compoziţia plastică și compoziţia decorativă 


1. Compoziția plastică fs / 
1.1. Noţiuni introductive 

a. Exercițiu recapitulativ 

Cu un instrument la alegere (creion, peniță, liner), veţi trasa câteva linii. 


Cerinţele care corespund primei lucrări, ca în exemplul de la Fig. 2, sunt: 
= trasaţi linii dispuse predominant pe orizontală, care să fie sinuoase, 
modulate (mai groase, mai subțiri), mlădioase, subțiri, rotunjite; 
= liniile trebuie să transmită o stare de liniște, calm, odihnă, armonie, 

echilibru, să pară stabile din punct de vedere static. 


Cerinţele care corespund celeilalte lucrări, ca în exemplul de la Fig. 3, sunt: 
= trasaţilinii dispuse unghiular, pe diagonală, care să fie scurte, agitate, 
nervoase, dezordonate, sau lungi, groase, frânte, să aibă contrast între 
închis și deschis sau contrast cromatic; 
= liniile trebuie să transmită o stare de agitație, mișcare, neliniște, furie, 
Fig. 1 Desen cu linii de fugă. conflict, opoziție, emoție, dramă. 


= i d a i - 
On d. .— 


e 
w 3 


Fig. 2 Compoziție statică, lucrare executată de un elev. Fig. 3 Compoziție dinamică, lucrare executată de un elev. 

Orice operă de artă este o compoziţie plastică. Compoziţia este o metodă 
de organizare a elementelor de limbaj plastic după anumite principii, 
cu mijloace de expresie care pot crea un ansamblu unitar și echilibrat. 
Este capabilă să-l emoţioneze pe privitor și să-i transmită un mesaj 
prin semnificația ei. Toate elementele au rolul lor în compoziţie și sunt 
subordonate uneori centrelor de interes și împreună formează un întreg 
unitar. 


b. Părțile componente 
Compoziţia are următoarele părți componente: 


= structura compozițională, reprezentată de liniile dreptunghiului în 
care este încadrată compoziţia plastică (axe, diagonale), dar și de alte 
scheme compoziționale mai simple, vizibile în lucrare: o spirală, un 
triunghi etc.; 

= elementele de limbaj plastic: punctul, linia, forma, culoarea sau 
valoarea, care devin elemente compoziționale; 

= mijloacele de expresie, precum unitatea, echilibrul, contrastul, ritmul, 
acordul cromatic, centrele de interes, raportul plin-— gol, care sunt toate 
subordonate unui sistem compozițional; 

= procedeele tehnice și materialele, care influențează unitatea 
compozițională: pata picturală întâmplătoare sau modulată, modeleul, 
tenta plată, degradeul, valoraţia prin linie sau prin pată, prin divizare, 
uniformizare, suprapunere etc. 


Clasificarea compoziţiei, cu ajutorul elementelor menţionate anterior, 
se face astfel: 


= după structura compoziţională sau după schema simplă vizibilă la 
prima vedere (simetrică sau asimetrică), spiralată, triunghiulară; 

= după dispunerea elementelor compoziționale pe registre sau pe direcţii 
compoziționale; Fig. 5 Paul Klee, Compoziţie. 

= dupăritm, raport plin-gol, centre de interes și alte mijloace de expresie; 

= după procedeele de lucru prin care se redă sau se sugerează realitatea. 


Putem să distingem următoarele tipuri de compoziţie: 
compoziția plastică sau decorativă; 
compoziţia figurativă sau nonfigurativă; 
compoziția deschisă sau compoziţia închisă; 
compoziția statică sau compoziția dinamică. 


ppp 


Ati învăţat că o compoziție plastică poate fi închisă, dacă elementele compoziționale sunt 
grupate în jurul unui nucleu, și deschisă, dacă în pagină sunt surprinse fragmente dintr-o 
mulțime de elemente care pot să se desfășoare și în afara paginii. Identificaţi, analizând 
imaginile din această pagină, câte un exemplu din fiecare. 


Fig. 6 Paul Klee, Trandafiri eroici. 

1.2. Centrul de interes 
a. Prezentare generală 


Centrul de interes al unei compoziţii reprezintă zona care atrage atenția 
la o primă privire a tabloului. Când compoziția are mai multe centre de 
interes, acestea conduc privirea în spaţiul plastic și au ca efect descoperirea 
mesajului vizual. Centrele de interes pot fi în dialog sau pot evidenția două 
sau trei elemente opuse. 


În funcţie de centrele de interes, compoziţiile se clasifică astfel: 
1. compoziţii fără centru de interes (compoziţia cuprinde linii, forme 
egale, neaccentuate) (Fig. 7); 
compoziţii cu un singur centru de interes (Fig. 8); 
3. compoziții cu două sau mai multe centre de interes (Fig. 13). 


Centrele de interes sunt create cu următoarele scopuri: 
= pentru a atrage privirea spre cele mai importante personaje ale lucrării; 
= pentru a atrage atenţia către zonele de maximă tensiune (conflict), 
ale lucrării; 
= pentru a conduce privirea în tablou, astfel încât firul narativ, sau 
mesajul, semnificaţia lucrării, să fie descoperit imediat. 


Observaţi pictura lui Georges Seurat. Câte centre de interes remarcaţi? Dar în lucrarea 
lui Edgar Degas? 


Fig. 9 Edgar Degas, Două dansatoare. Fig. 10 Georges Seurat, O după-amiază de duminică pe insula La Grande Jatte. 

b. Modalităţi de obţinere a centrului de interes 
Centrul de interes se poate realiza prin multe mijloace: 


= axele compoziționale care sunt îndreptate sau se intersectează în aceste 
zone sugerând conflictul și concentrarea (Fig. 12); 

= zonele aflate în contrast cu dominanta compoziţiei (culori calde într-o 
dominantă rece, culori saturate într-o gamă de tente rupte, valori mai 
închise sau mai deschise față de restul lucrării); 

= zonele în care se concentrează contrastele (clarobscur, cald- rece, 
alăturarea culorilor complementare) (Fig. 13); 

= zonele din lucrare care au fost elaborate cu cea mai mare precizie și 
cu atenţie; 

= zonele în care liniile sunt mai ritmate, mai aglomerate; 

= zonele în care apar elemente decorative sau semne grafice; 

= personajele care, prin acțiune sau aspect, conflict sau mișcare, atrag 
atenția; 

= portretul care, prin emoția, starea, atitudinea sa, devine centru de 
interes. 


4 Aplicații 


Analizaţi lucrările din această lecţie și observați unde sunt plasate centrele de interes. 
Artiştii nu își propun de fiecare dată să evidenţieze unul sau mai multe centre de interes. 
Pe măsura ce se construiește lucrarea și culorile își găsesc locul pe pânză, numărul și 
poziția centrelor de interes se pot modifica. 


Fig. 13 Mircea Ciobanu, Saltimbanci odihnindu-se. 


Fig. 11 Lucrare executată de un elev. 


- modalitatea în care 
sunt exprimate semnificaţia, mesajul, 
prin intermediul diverselor mijloace de 
expresie plastică. 

- apropiere a culorilor prin 
asemănare, amestec sau treceri gradate. 


- procedeu care implică o 
multitudine de culori (aici, o paletă prea 
largă de culori). 


- calitate tactilă a unei suprafeţe 
pictate. 


- (aici) suprafaţă care pare a 
vibra, a produce mișcare, prin multitudinea 
de nuanţe alăturate. 


AE 


Fig. 12 El Greco, Dezbrăcarea lui Hristos. 


Care este primul semn că o compoziţie este statică sau dinamică? 

Priviţi cu atenţie principalele direcţii de organizare a elementelor 
compoziționale. Axele care dau direcția formelor care alcătuiesc o compoziţie 
pot clarifica dacă o compoziţie este ordonată, stabilă, echilibrată. 

Într-o compoziţie sunt personaje care cad, își pierd echilibrul, sunt 
surprinse în plină mișcare, dar sunt și personaje care pot să mimeze sau 
să pozeze ore întregi în anumite posturi sau mișcări. Acestea nu ne dau 
neapărat impresia de mișcare, așa cum o fac personajele lui Giovanni (Gian) 
Lorenzo Bernini sau ale lui Peter Paul Rubens. 


Compoziţia statică ilustrează scene în care toate elementele par în repaus, 

în primul rând prin ordine și prin stabilitate. 

Mijloacele prin care este redată impresia de static în compoziție pot fi: 
axele compoziționale pasive, stabile, care pot fi orizontale și verticale 
(Fig. 18); 
elementele compoziționale în care accentele sunt dispuse în dreapta 
și în stânga, echilibrat, chiar dacă au ritm; 
raporturile cromatice, care nu au contraste cromatice și valorice 
puternice, au acorduri armonioase, game cromatice și dominante; 
culori, nuanţe subtile, grizate care subliniază atmosfera de pace, de 
liniște și de concentrare (Fig. 15); 
semnificaţia, iar uneori titlul lucrării, care sugerează subiecte care au 
legătură cu pacea, cu liniștea, cu calmul și cu stabilitatea. 


Fig. 17 Lucrare executată de un elev. Fig. 18 Lucrare executată de un elev. 

b. Compoziţia dinamică 


Dacă axele indicate de așezarea personajelor și a elementelor 
compoziționale sunt predominant pe diagonală, atunci compoziţia este 
dinamică și echilibrul se destabilizează, lăsând loc mișcării. 


Mijloacele prin care recunoașteți compoziția dinamică sunt: 

= axele compoziționale, care devin active, oblice, instabile, diagonale, 
ziezaguri, curbe și spirale (Fig. 21), punând totul în mișcare; 

= elementele compoziționale, care se dinamizează, se agită, se înclină, 
se dezechilibrează, cad sau zboară; 

= corpul (mâinile, picioarele) personajelor, care în mișcarea lor au 
înclinații diferite; 

= culorile intense, care strălucesc în raporturi cromatice pline de viață 
sau în contraste dramatice, accentuate, tensionate (Fig. 19); 

= suprafețele cromatice alcătuite cu o pensulație sau cu o textură 
vibrantă, picturală, care accentuează dinamismul compoziției; 

= compoziţiile dinamice, care, deși pot avea o cromatică bogată, sunt de 
multe ori foarte unitare și învăluite într-un clarobscur accentuat care 
le pune în valoare, 

= semnificația, care, prin atmosferă, gesturi, mesaj, sugerează subiecte 
aflate în legătură cu sentimentele ieșite din comun, cu dramatismul, 
bucuria, extazul, joaca, acţiunea. 


Compozițiile dinamice pot avea ca subiect: scenele istorice, scenele 
sportive, momentele de sărbătoare, jocurile de copii, dansurile etc. 


Fig. 21 Lucrare executată de un elev. 


| 


Fig. 23 Lucrare executată de un elev. Fig. 22 Lucrare executată de un elev. 

Semnificația, mesajul 


Caracterul static al compoziţiei exprimă 
împăcare, pace, serenitate, coborând din 
centrul spiritual și compozițional al lucrării 
către restul personajelor care reacționează 
diferit la aflarea neașteptatei vești. Toate 
elementele și mijloacele de expresie 
utilizate compun această unitate armonică. 
lisus Hristos, împăcat cu profeția pe care 
o vestește, tronează, armonizând toate 
mișcările și expresiile într-un echilibru 
perfect. 


Q Descoperiti! 


Analizaţi obiectivele, răspunzând următoa- 
relor întrebări: 


1. Care sunt elementele compoziționale 
care se repetă? 

2. Care este felul reprezentării formelor: 
în 3D, cu volum și adâncime, în pers- 
pectivă sau în 2D, forme plane fără 
volum și adâncime? 

3. Cum sunt echilibrul și simetria celor 
două compoziții? Comparaţi. 

4. Cum vedeţi mișcarea elementelor și 
a direcțiilor compoziționale în cele 
două lucrări? Comparaţi. 

5. Ce contrast recunoașteti? Cum este 
contrastul? 

6. Folosiţi cuvinte-cheie pentru mesaj. 


Fig. 24 Leonardo da Vinci, Cina cea de taină. 


Analiza unei imagini 


Leonardo da Vinci, Cina cea de taină 


EET 


Un exemplu clasic de compoziţie statică este faimoasa lucrare a lui 
Leonardo da Vinci Cina cea de taină, realizată în tehnica tempera pe 
tencuială uscată. 


= Subiectul scenei este momentul care urmează mărturisirii pe care lisus o 
face către apostoli că unul dintre ei îl va trăda. Leonardo tratează acest 
subiect ca pretext pentru crearea de atitudini și expresii cât mai variate. 

= Personajele. Figura centrală este cea a lui lisus, iar apostolii sunt așezați 
în dreapta și în stânga acestuia, în grupuri de câte trei, constituind astfel 
cinci zone de interes vizual. Personajele conduc privirea pe orizontală, 
de la apostoli către centrul tabloului. 

= Compoziția, ordonată stabil prin verticalele dreptunghiurilor de pe 
pereţii laterali și din fundal, este dominată de axe orizontale. Iată, 
așadar, o structură statică stabilă. Stabilitatea este subliniată și prin 
figura geometrică în care este încadrat Hristos, un triunghi echilateral. 

= Centrul principal de interes este și centrul spiritual al tabloului, Iisus 

Hristos. El este evidenţiat în contrast pe fundalul ferestrei centrale, 

ieșind în evidenţă pe fondul luminos ca o aură. Acest centru de interes 

este subliniat și prin perspectiva liniară, toate liniile de fugă ale 
plafonului și ale pereţilor având punctul unic de fugă plasat pe zona 
capului lui Iisus. 

= Mijloacele de expresie plastică: 

— contrastul cald-rece este ușor temperat de patina timpului, culoarea 
cea mai saturată fiind albastrul în tonuri reci și care marchează patru 
accente asimetrice ce corespund altor patru accente calde; 

— contrastul închis-—deschis este estompat și el de timp și de modeleul 
rafinat care merge spre un brun ce contribuie la unitatea compoziţiei, 
ca în procedeul sfumato, inventat de Leonardo, ce va declanșa 
clarobscurul dramatic specific barocului; 

— ritmul verticalelor și al orizontalelor contribuie de asemenea la 
marcarea caracterului static. 

Tintoretto, Cina cea de taină 


Pictura în ulei pe pânză a pictorului venețian Tintoretto Cina cea de taină 
are o structură compoziţională dinamică. 


= Subiectul narativ diferă ca moment faţă de cel al picturii lui Leonardo, 
fiindcă apostolii nu mai par surprinși, ci sunt preocupaţi de primirea 
primei euharistii. 
= Personajele. Figura centrală este și aici figura lui lisus Hristos, o sursă 
luminoasă pe fundalul închis. În afara personajelor obișnuite în această 
scenă, Hristos și apostolii, apar și două grupuri de îngeri luminoși, servitorii 
care accentuează dinamismul imaginii și chiar și o pisică și un câine. 
= Compoziția. Masa celor treisprezece nu mai este o orizontală statică, ci 
este plasată dinamic pe o diagonală. Aceasta constituie axa principală 
a compoziţiei, ea fiind acompaniată de liniile de fugă ale plafonului și 
ale pavimentului. O altă linie oblică opusă diagonalei principale este 
reprezentată de umbra aruncată de capul personajului feminin din 
dreapta, jos, care îndreaptă atenţia către figura lui Hristos. 
= Centrele de interes. Compoziţia prezintă trei centre de interes marcate 
puternic prin contrastul clarobscur. Centrul principal de interes este 
figura lui Hristos, deoarece aura i se profilează contrastant pe fundalul 
închis. Celălalt centru, mai mare ca suprafață, dar mai difuz și mai 
imaterial, este sursa de lumină artificială, înconjurată de flăcări și de 
îngeri. Bine marcată de contrast este și masa, împreună cu personajele 
luminoase și iluminate, diagonala care dă dinamismul îndrăzneţ pentru 
acea epocă. Compoziţia este marcată și de alte accente care sporesc 
dramatismul teatral și mistic al scenei. 
= Mijloacele de expresie plastică: 
— contrastul clarobscur este foarte accentuat, sursele de lumină și 
personajele profilându-se pe fundalul foarte închis, nocturn; 
— contrastul cald-—rece difuz este prezent tot prin accentele de albastru 
în contrast cu câteva tonuri calde; 
— ritmul creat prin plasarea pe diagonală a mesei, precum și prin 
formele personajelor dispuse pe oblice opuse, este alert. 


Semnificația, mesajul 


Atmosfera scenei este diferită de cea din 
lucrarea lui Leonardo. Din prima clipă 
creează o impresie de un dramatism 
accentuat, subliniat atât prin caracterul 
dinamic al compoziţiei, cât și prin 
contrastul clarobscur. Umbrele profunde, 
luminile strălucitoare și pline de mister 
contribuie la crearea unei scene încărcate 
de tensiune mistică. Aceste mijloace 
de expresie oglindesc semnificaţia 
religioasă a momentului, care prefigurează 
transformarea pâinii și a vinului în Trupul și 
Sângele lui Hristos. 


Descoperiti! 


1. De ce considerați că Leonardo a ales 
un contrast atenuat pentru lucrarea 
sa, în timp ce Tintoretto a preferat 
clarobscurul tensionat? Ce au încercat 
să exprime prin aceste acorduri? 


2. Care este axa compozițională 
dominantă în fiecare dintre cele două 
compoziții și care este motivația 
pictorilor pentru alegerea lor? 


3. De ce credeți că scena lui Leonardo se 
desfăşoară în lumină de zi, în timp ce 
a lui Tintoretto este redată noaptea? 
Consideraţi că au gândit toate aceste 
alegeri pentru compoziţiile lor? 


Fig. 25 Tintoretto, Cina cea de taină. 

Kake solouri maia. 
Pite veste de voloars.noir borato de vair) 


Fig. 26 Ilustrație de modă. 


2. Compoziția decorativă 
2.1. Noţiuni introductive 
a. Arta decorativă contemporană 


Vă amintiţi că o compoziţie decorativă are tehnici, principii și procedee 
diferite de compoziţia plastică. Un chenar, un ornament nu pot fi con- 
template așa cum sunt contemplate picturile sau sculpturile, dar putem 
fi impresionați de ansamblul pe care îl decorează și îl înnobilează. S-au 
creat decoruri pline de fast, de o bogăţie ornamentală de neimaginat. 

Arta decorativă a atins în Orient culmile bogăției ornamentale și a con- 
tinuat și în epoca bizantină, precum și în stilurile gotic, baroc, rococo. 
Compoziţia decorativă cere foarte multă creativitate și surse de inspiraţie. 

De obicei sunt preluate motive decorative deja create și aduse la nevoile 
și moda epocii. 

S-ar putea crede că nimic nu ar mai putea fi creat, dar mereu apar or- 
namente și forme noi, iar artele decorative sunt mereu în schimbare. To- 
tul se simplifică și se adaptează la nevoile momentului. 


b. Designul vestimentar 


Designul vestimentar, sau moda, este o artă care mereu a fascinat. 
Designul vestimentar exprimă foarte bine îmbinarea dintre aspectul 
utilitar al artei decorative și cel estetic. Hainele au rolul de a proteja corpul 
uman, dar și de apune în valoare imaginea persoanei care le poartă, având 
uneori și rolul de a transmite un mesaj, referitor la statutul persoanei 
respective. 

În funcţie de acestea se combină într-un mod armonios texturile 
materialelor, culorile sau imprimeurile acestora. 

Ca în orice compoziție decorativă, se poate alege o dominantă cromatică 
sau un acord cromatic care să se regăsească în toate piesele vestimentare. 

Accesoriile au rolul de a adăuga accente care pun în valoare ansamblul. 
Astfel, avem accesorii de purtat pe cap (șapcă, pălărie), bijuterii, genţi și 
încălțări care întregesc ansamblul vestimentar. 


Compoziţia decorativă își găsește adevărata valoare în aplicaţiile 
ei. Designul ambiental, moda, decorația aplicată pe obiectele care ne 
înconjoară, toate sunt susținute de formele diverse ale compoziţiei 
decorative. Designul ambiental reprezintă o adevărată artă a organizării 
spaţiului: de la aranjarea vitrinei unui magazin, proiectarea unei săli de 
spectacol sau a unui birou până la aranjarea interiorului unei locuinţe, a 
unei grădini, a unui parc. În toate aceste spații, designerul combină o seamă 
de elemente cu care creează în final o atmosferă specială. 


În funcţie de destinaţie se ține cont de următoarele aspecte: 
dimensiunea spațiului de amenajat; 
dispunerea și proporţia acestuia; 
sursele de lumină naturală sau artificială. 


În funcţie de aceste elemente se creează elementele utilitare sau de decor: 
mobilierul (materialele din care este realizat: lemn, elemente 
prefabricate, sticlă, metal); 
partea textilă (tapiţeria cu care este împodobit mobilierul, draperii, 
cuverturi, covoare); 
obiectele de uz casnic; 
elementele decorative care au rolul esenţial de a da ansamblului un 
accent expresiv; 
sursele de lumină artificială, care au rolul de a pune în valoare anumite 
zone ale interiorului. 


Analizaţi încăpererile de la Fig. 28 și 30 din punct de vedere cromatic. Cum vă place să 
fie o cameră? În contraste cromatice sau în tonuri apropiate? 


A ALAV 
MA 


Fig. 30 Design de interior. 


Compoziția Capitolul II 


2.3. Stilizarea 
a. Prezentare 


Chiar dacă lumea modernă simplifică mult lucrurile din punct de vedere 
ornamental, compoziţia și principiile decorative tradiționale nu încetează 
să ne uimească și în prezent. 

Elementele decorative au evoluat odată cu stilurile artistice, luând forme 
diferite în Renaștere, baroc sau rococo. În prezent motivele decorative se 
folosesc cel mai mult în imprimeuri pentru draperii, tapet, vestimentatie 
tapiţerie etc. 

Creativitatea artiștilor este stimulată în permanenţă de sursele de 
inspiraţie oferite de natură. 


Înainte de a începe stilizarea, analizaţi câteva tehnici de transpunere a 
ornamentelor pentru a adapta stilizarea la material: 
= ornamente specifice cusăturilor; 
= ornamente specifice țesăturilor; 
= ornamente specifice ceramicii, 
= stilizări pentru imprimeuri; 
= stilizări necesare în arhitectura de interior sau exterior (relief, mozaic, 
pictură murală). 


A MM, Stilizarea este procedeul prin care sursele de inspiraţie (flori, animale și 
fi | n A chiar personaje) sunt transformate treptat în ornamente, adică elementele 

PUND H H o l A figurative devin, prin interpretare, elemente decorative. Pentru a stiliza o 
Fig. 32 Motiv floral cusut. floare, procedeele sunt multiple. 


Fig. 33 Imprimeu din colecția Rijksmuseum Fig. 34 Lucrare executată de un elev. Fig. 35 Lucrare executată de un elev. 
Amsterdam. 

b. Etapele stilizării 


Se poate alege pentru interpretare și stilizare o floare, o frunză, o 
pasăre. Noi alegem o floare, pe care o transformăm în motiv decorativ 
ușor de repetat. 


=  desenaţi floarea așa cum este, pentru a înțelege forma reală; 

=  analizaţi această formă și alegeţi un mod de stilizare în funcţie de 
materialul și de tehnica în care va fi transpusă; 

= stabiliți formele esenţiale ale florii, pentru a decide care va fi forma 
ornamentului; poate fi un cerc impărţit în părți egale; 

= stabiliți dacă forma finală trebuie să aibă contururi curbe, modulate 
cursiv, sau linii geometrizate, unghiulare. 


Stilizarea se face prin mai multe procedee: 
= se poate face prin suprapuneri succesive de hârtie transparentă sau pe 
calc, modificând desenul de fiecare dată, până la simplificarea dorită; 
= se poate folosi o hârtie cu caroiaj sau o foaie matematică dacă stilizarea 
se face geometric, cu linii drepte; 
= se poate face făcând mai multe interpretări, până la găsirea formei 


dorite; pi N 

= se pot combina liniile drepte cu liniile curbe, dar forma finală trebuie A (UN > 
să se adapteze tehnicii în care este realizat obiectul decorat; A a | PP 

= pentru a vizualiza efectul expresiv al stilizării, este nevoie să repetați Pe 
ornamentul stilizat pe o bandă decorativă sau pe un pătrat împărţit Fig. 37 Schiţă în peniță. 
în patru; 


= între ornamentele obținute se pot adăuga forme mai mici. 


d. — 


Fig. 39 Ornament compus. Fig. 38 b Stilizare finală. 

2.3. Principiile compoziţiei decorative 


Așa cum ați învățat la ritmul decorativ, ornamentele se repetă egal, 
constant, pentru a forma chenare, benzi, borduri, motive unice sau alte 
variante de compoziții decorative închise sau deschise. Principiile de bază 
ale compoziției decorative sunt repetiţia, alternanţa, simetria, dar și alte 
procedee prin care se organizează o rețea decorativă (gradaţia, progresia). 


a. Repetiția 


Repetiţia a fost cel mai vechi procedeu prin care oamenii au descoperit că 
din simpla repetare a unei forme rezultă un ornament expresiv. Repetiția 
este un principiu de bază al compoziţiei decorative. Prin repetiție se creează 
ornamentele cu care se pot decora clădirile (la exterior și la interior), 
mobilierul, vestimentația și chiar picturile, prin ramele uneori bogat 
ornamentate. Tipuri de repetiție: 


= repetiţia simplă din elemente geometrice, care poate începe de la cerc, 
romb, triunghi; 

= repetiţia cu forme geometrice combinate și diversificate; 

= repetiţia de motive florale, zoomorfe, antropomorfe; 

= repetiţia de motive pe care le puteţi vedea oricând pe clădiri (ove, 
baluștri, palmete, rozete etc). 


b. Alternanta 
Alternanta este tot o repetiție, dar îmbogăţită cu alte elemente decorative. 


Sunt multe posibilități pentru a alterna un element decorativ cu altul. De obicei 
este un ormament principal și altul subordonat pentru a crea diversitatea. 


EI a o NSE 


Fig. 42 Lucrare executată de un elev. Fig. 43 Lucrare executată de un elev. 

Cum pot alterna ornamentele după forma, mărimea și poziţia lor: 
= alternanța dintre un element cu el însuși, așezat în altă poziţie (pe 
diagonală, pe orizontală sau răsturnat); 
= alternanța unui element cu același element, de mărimi și așezări 
diferite; 
= alternanța dintre două elemente diferite sau egale ca formă și mărime. 


Cum pot alterna ornamentele după felul lor: 
= alternanța dintre elemente vegetale cu elemente zoomorfe; 
= alternanța dintre două elemente vegetale diferite (o floare cu o frunză, 
o floare de trandafir cu una de lalea etc.); 
= alternanța unui element figurativ cu un element geometric; 
= alternanța dintre un element principal cu unul secundar. 


c. Simetria 


Simetria provine din cuvântul grecesc symetria, care înseamnă „cu 
măsură, echilibrat“, și reprezintă o armonie perfectă între părţile 
componente ale unei structuri. 


= Simetria se realizează în jurul unui punct care se va numi punct de 
simetrie, al unei axe, sau al unui plan de simetrie. 

= Pentru motivele decorative plane se folosește axa de simetrie. 

= Elementele desenate într-o parte a axei de simetrie se repetă identic, 
în oglindă, în cealaltă parte. 

= Înnatură există foarte multe exemple de stucturi simetrice, de la forma 
unei frunze, până la forma corpului uman. 

= În compoziţiile decorative se folosesc frecvent și ornamente asimetrice, 
alternând cu cele simetrice. 


Fig. 47 Ornament decorativ. Fig. 46 Ornament decorativ. 

2.4. Jocul de fond 


a. Prezentare 


Compoziţia decorativă, în funcţie de poziţia și de rolul ornamentului pe 
obiect, și se poate clasifica astfel: 
= compoziţia închise: chenarul cu motivul unic; 
= compoziţia parţial închisă: bordura închisă jos și banda decorativă 
închisă sus și jos; 
= compoziţia deschisă: jocul de fond. 


Fig. 48 Prima etapă în realizarea Jocul de fond este compoziţia care are ca limită doar marginea obiectului 
elementului decorativ. pe care îl decorează. Structura pe care este compus nu are limite, putând să 
se repete la nesfârșit. Este frecvent folosit termenul de pattern, un model 
construit pe o reţea, sau un modul repetabil. 
Caracteristici: 
= jocul de fond se realizează cu orice fel de ornamente; 
= posibilitățile sunt nelimitate; se pot folosi de la simple cercuri repetate 
egal, până la complicate structuri geometrice sau preluări de elemente 
florale figurative; 
= rețeaua pe care se construiește jocul de fond trebuie să semene ca formă 
cu elementul decorativ, adică pe o formă rotundă nu ne orientăm către 
i un decor rectangular, de exemplu; 
RE 4 = elementele decorative se repetă simplu sau pot alterna cu alte elemente 
Fig. 49 A doua etapă. pe aceeași rețea sau pe o altă rețea suprapusă. 


b. Etape 


Urmăriţi imaginile de la Fig 48, 49, 50, 51: 
= stabiliți obiectul sau materialul pe care va fi transpus jocul de fond; 
= alegeți un ornament stilizat sau geometric; 
= desenați caroiajul; 
= paginaţi formele simple de bază din care se compune ornamentul; 
=  adaugaţi elemente prin care se îmbogățește decorul; 
= alternaţi pe intersecții cu alt ornament; 
= colorați cu o gamă de culori calde sau reci, în funcţie de obiectul decorat, 
de material sau chiar de elementul stilizat. 


” >” “ 


Fig. 51 Jocul de fond, dominanta caldă. Fig. 51 Jocul de fond din 4 și 16 repetiţii ale celor două variante de motive decorative. 


Fig. 52 Imprimeu din colecția Rijksmuseum Amsterdam. Fig. 53 Imprimeu din colecţia Rijksmuseum Amsterdam. 


Fig. 54 Imprimeu din colecția Rijksmuseum Amsterdam. Fig. 55 Imprimeu din colecția Rijksmuseum Amsterdam. 

Fig. 57 Ornament din pictura murală a unei biserici. 

7 Analizaunui spațiu interior 
Design de interior. Dormitor de copil 


Fiecare spaţiu interior al unei clădiri are o destinație 
precisă. În funcţie de această destinaţie se adaptează 
și designul de interior El trebuie să susțină funcția 
camerei respective, adică să cuprindă toate elementele 
specifice: de exemplu tipul de mobilier, aranjarea 
acestuia, accesoriile, sursa de iluminat, toate aceste 
aspecte nu pot fi modificate fără să se ţină cont de 
scopul lor. Astfel, în amenajarea unui dormitor se 
combină elementele necesare, esenţiale cu cele 
opționale care au rol doar de decor. 

În camera unui copil, în funcţie și de vârsta acestuia, 
este foarte importantă dimensiunea patului, poziția 
acestuia în cameră, asocierea cu alte piese de mobilier 
cum ar fi un dulap de haine, biroul de lucru, dulapurile 
sau rafturile pentru cărți sau pentru alte materiale 
de școală, scaunele, sursele de iluminat artificiale. 
Interiorul unei camere este influențat și de modul în 
care intră lumina naturală. Aranjamentul de la Fig. 58 
este pus în valoare de lumina care intră filtrată prin 
jaluzelele orizontale ale ferestrei. De asemenea, este 
foarte important dacă dormitorul aparține unui singur 
copil sau este împărțit de doi sau de mai mulți frați. 

Să luăm exemplul din imagine (Fig. 59). Este vorba 
de un dormitor de copii, doi frați. Camera cuprinde 
două paturi care au fost aranjate prin suprapunere, 
cu scopul de a câștiga spațiu pentru activităţile din 
timpul zilei. 

Tot în același scop, paturile au fost poziționate pe 
o latură a camerei, restul mobilei fiind distribuit pe 
aceeași latură și pe latura perpendiculară, pentru a 
păstra centrul camerei liber. 

Elementele decorative ale cuverturii sau ale 
draperiilor unei încăperi dau impresia de echilibru și 
de veselie și trebuie să se asocieze armonios cu restul 
mobilierului. Atât ca formă, cât și cromatic, pernele 
decorative fac legătura dintre zona textilă și mobilier. 
Covorul moale și pufos și perdeaua transparentă, 
suavă, netezesc impresia uneori prea geometrică a 
camerei și creează o atmosferă mai intimă. 


Analizaţi imaginile de la Fig. 58, 59, 60 și motivaţi care dintre cele 


trei interioare vă plac din punct de vedere cromatic. 


Fig. 60 Design de interior. 

Q Aplicații 
Lucrări de sinteză: compoziție plastică cu elemente decorative. 


Știţi din anii trecuți că o compoziție expresivă este o compoziție 
elaborată, pe care o realizați la teme pentru concursuri, expoziții 
sau numai pentru plăcerea de a lucra. Chiar dacă ați învățat care 
sunt principiile decorative, știți diferențele dintre ritmul plastic și 


cel decorativ. Elementele decorative au existat mereu în asociere 
cu compozițiile plastice, pentru că le dau multă expresivitate. 


= Recapitulați elementele specifice compoziţiei decorative 
învăţate în acest an și adăugaţi cunoștințele de anul trecut 
despre ritm. 

= Pentru a vă pune în valoare cunoștintele într-un exercițiu care 
să demonstreze cât de necesare sunt competențele dobândite 
în viaţa de zi cu zi, faceţi o aplicaţie pe un tricou sau pe orice 
alt obiect util. 

= Realizaţi un desen-studiu cu elemente de limbaj plastic cât 
mai expresive. 
Alegeţi o gamă compusă armonioasă cu diferenţe evidente de 
închis-deschis care să creeze un centru de interes. 
Decoraţi cu puncte și linii pentru a crea ritmuri și pentru a 
sublinia motivele care se repetă sau alternează. 


Fig. 62 Lucrare executată de un elev. Fig. 63 Lucrare executată de un elev. 

În imaginea alăturată avem un crochiu de modă (design 
vestimentar). 


Cu ce tip de lucrări artistice se aseamănă ansamblul 
vestimentar, cu lucrările bidimensionale sau cu cele 
tridimensionale? 

Ce se observă la prima vedere, silueta, fisura 
întreagă, sau detaliile, părţile vestimentaţiei? 
Care este forma generală a siluetei, în care poate fi 
încadrată? (Exemplu: formă de clepsidră, de clopot, 
de con, de coloană zveltă.) 

Care este zona care iese în evidenţă la prima 
privire? Care este centrul de interes al ţinutei? 

Pe ce traseu circulă privirea atunci când treceţi în 
revistă ţinuta personajului? 

Care sunt componentele, piesele de vestimentaţie 
din care este alcătuit? 

Care este relaţia dintre închis și deschis în cazul 
acestui ansamblu vestimentar? 

Ce raporturi cromatice observați între părțile 
ansamblului (un acord armonic, un contrast)? 

Ce materiale, ce texturi pot fi sesizate în cadrul 
ţinutei? 

Ce accesorii sunt adăugate ţinutei și în ce mod 
îmbogăţesc acestea ansamblul? 

În opinia voastră, pentru ce situație este potrivită 
această ţinută (casual, office, cocktail, seară)? 
Desenati o ţinută de școală care trebuie să aibă o 
dominantă cromatică caldă și să fie lejeră și comodă. 
Cum caracterizați veșmintele din imaginile de mai 
jos? Sunt imagini din reviste din anii 1930-1940. 
Observaţi că rochiile au imprimeuri prin care puteţi 
identifica aspecte din una dintre lecţiile studiate. 


Fig. 65 Stampă japoneză. 


Fig. 67 ilustrație de modă. 


Priviţi cu mare atenţie cele două lucrări ale pictorului 
Pablo Picasso, Homar și pisică și Trei femei la fântână. 
Descoperiţi, analizând vizual, care dintre compoziţii este 
statică și care este dinamică. 


Ce forme (elemente compoziționale) observați în 
fiecare dintre ele? 

Cum este construită structura compoziţională 
a primei lucrări de la Fig. 68? Care sunt liniile, 
direcţiile, axele principale? Dar în cazul celei de 
la Fig. 69? Identificaţi diagonalele sau alte direcţii 
oblice, axele sau alte direcţii verticale și orizontale. 
Care consideraţi că este centrul de interes al primei 
lucrări? Prin ce modalitate plastică este acesta 
obţinut vizual? Dar în cea de a doua lucrare? 

Cum apare linia ca element de limbaj plastic în cele 
două lucrări? Cum o puteţi descrie? Este liniștită, 
curge lin, sinuos, sau se învolburează, se frânse, 
se agită? 

Ce raport cromatic apare în prima lucrare? Este un 


raport armonic sau un contrast? Dar în lucrarea e 
a doua? Fig. 68 Pablo Picasso, Homar și pisică. 
Cum sunt redate volumele celor trei femei din 
lucrarea de la Fig. 69? Observati modeleul, trecerile 
gradate de la lumină la umbră? În cazul Fig. 68, este 
prezentă redarea volumului? 

În ce mod este exprimat ritmul formelor și al 
culorilor în compoziția de la Fig. 68? Dar în lucrarea 
de la Fig. 69? 

Care este semnificaţia sau mesajul fiecăreia dintre 
cele două imagini? Prin ce mijloace este transmisă 
aceasta în cele două cazuri? 

După ce am trecut prin criteriile după care poate fi 
analizată o compoziție, care este concluzia? În ce 
imagine avem de a face cu o compoziţie statică și 
în ce imagine cu o compoziţie dinamică? 

Realizați schite după aceste lucrări. 

Simplificaţi formele figurative reprezente de 
Picasso și transformaţi-le în forme nonfigurative, 
pentru a accentua caracterul static și cel dinamic. 


Căutaţi pe internet o compoziție statică și o 
compoziție dinamică din opera artistului Pablo Picasso. 
Salvaţi imaginile și trimiteţi-le colegului de bancă. 
Fiecare va trasa cu creionul digital principalele direcţii 
compoziționale. Trimiteţi înapoi colegului lucrarea și 


comentaţi fiecare rezultatul exerciţiului. 


Fig. 69 Pablo Picasso, Trei femei la fântână. 


Compoziţia 


Evaluare 


1. Cum definiţi compoziţia plastică? 


2. Alegeţi dintre următoarele variante doar pe cele care 
descriu modalităţi de obţinere a centrelor de interes: 


a. axe compoziționale intersectate în zona maximă de 
contrast; 

b. contraste atenuate, samă de griuri; 

c. contraste tensionate, cromatic sau valoric; 

d. intersecţia liniilor de fugă principale, culori saturate pe 
fundal grizat. 


3. Direcţiile unei compoziţii statice pot fi: 
a. diagonale; 
b. orizontale; 
c. orizontale sau/și verticale. 
4. Direcţiile unei compoziţii dinamice pot fi: 
a. verticale; 
b. oblice și/sau diagonale; 
c. curbe, spiralate. 
5. Care dintre următoarele afirmații sunt corecte: 
a. În compoziţiile statice, acordurile cromatice care domină 


sunt armonice, în timp ce, în compoziţiile dinamice, sunt 
utilizate contraste mai accentuate. 


Ce aţi învăţat din acest capitol? 


Capitolul II 


b. În compoziţiile statice personajele sunt plasate pe axe 


oblice, în timp ce, în compoziţiile dinamice, personajele 
au axe verticale. 

c. Caracterul static este subliniat prin agitația tușelor, 
vibrația texturilor, iar caracterul dinamic, prin treceri 
gradate subtile. 


6. Stilizarea unei forme constă în: 


a. încadrarea motivului în forme geometrice simple; 

b. simplificarea unei forme; 

c. simplificarea și geometrizarea formei, cu păstrarea 
esenței acesteia. 


7. Repetiţia motivelor decorative se realizează: 


a. doar cu elemente identice; 

b. cu elemente egale ca mărime, dar de altă formă și de 
altă culoare; 

c. repetând motivul, alternând poziţia. 


8. Alternanta în arta decorativă se poate realiza: 
a. între motive identice, alternând culorile; 
b. doar cu motive geometrice sau vegetale; 


c. alternând forma, culoarea și poziţia. 


9. Care sunt asemănările dintre compoziţia decorativă și 
cea plastică? Ce le diferenţiază în primul rând? 


= Să utilizați diverse expresivități ale elementelor de limbaj plastic în compoziții. 

= Să descoperiţi structuri compoziționale, principalele axe de compoziţie în lucrări consacrate. 
= Sărecunoașteţi și să evidențiați modalități de obținere a centrelor de interes în compoziţii. 

= Să recunoașteţi și să comparați structuri compoziționale statice și dinamice. 

= Să formulaţi analize de imagine ale unor lucrări cunoscute sau ale lucrărilor clasei. 

= Să elaborați compoziţii simple pornind de la structuri compoziționale statice și dinamice. 


= Să exploraţi domenii ale artelor decorative contemporane. 
=  Sărealizați motive decorative prin procedeul stilizării. 
= Săutilizați principiile artei decorative în crearea unui joc de fond. 


Compoziția 


Q Aplicați! 


= Ați observat structurile compoziționale ale marilor artiști. Acum sunteți 
pregătiți să creați compozițiile voastre. Trasați axe verticale și orizontale, 
cu atenție la echilibrul acestora în pagină. Construiți forme inspirate din 
realitate sau abstracte, în funcţie de sugestiile formelor create prin trasarea 
axelor. Alegeţi o gamă cromatică sau un contrast pentru compoziţia rezultată 
și susţineţi-o într-o tehnică de pictură cu culori de apă sau într-o tehnică 
la alegere.Care este tipul de compoziţie rezultat în urma acestui exercițiu? 
Aveţi exemplu lucrările de la Fig. 72, 73, 74, 75. 


=  Privițicuatenţie lucrarea Femeie în fața acvariului de Henri Matisse (Fig. 70). 

— Care sunt liniile ce domină întreaga compoziție, axele pe care sunt plasate 
elementele compoziționale (linia mesei, crengile de brad, portretul femeii, direcția 
privirii, acvariul, panourile din fundal)? 

— Care este impresia generală a tabloului, starea pe care o inspiră? 

— Care este gama cromatică utilizată, ce implicaţie are aceasta în expresivitatea 
compoziţiei? 

— Prin ce alte mijloace a reușit artistul să redea caracterul accentuat static? 


= Alături, la Fig. 71, puteţi observa o lucrare a pictorului Théodore Géricault, 
Pluta Meduzei. 
— Ce axe principale observați în dispunerea personajelor și a celorlalte elemente 
compoziționale? 
— Care sunt direcţiile principale ale acestor axe? 
— Ce impresie de ansamblu vă dă imaginea? 
— Care este contrastul cromatic ce primează și accentuează tensiunea dramatică? 


— De ce putem spune că lucrarea este o compoziție dinamică? 

Fig. 75 Lucrare executată de un elev. Fig. 74 Lucrare executată de un elev. Fig. 73 Lucrare executată de un elev. 

IE da. 


Fig. 1 Gânditorul și perechea sa feminină. 


Fig. 3 Fisurină zoomorfă. 


Primele manifestari artistice __ 
1.1. Preistoria 


a. Prezentare generală 


Arta, ca formă de cunoaștere a lumii, sau ca modalitate de exprimare, 
se manifestă din preistorie. 

Omul primitiv a avut nevoie de unelte și de arme pentru a vâna și 
pentru a se apăra. A simţit nevoia de a le perfecționa și de a le înfrumuseța 
totodată. 

În funcţie de materialele din care au fost confecţionate uneltele și 
armele, se disting epoca pietrei și epoca metalelor. 

Epoca pietrei se împarte în paleolitic (epoca veche a pietrei, cioplite) și 
în neolitic (epoca nouă a pietrei, șlefuite), iar epoca metalelor se împarte 
în epoca bronzului și epoca fierului. 


b. Paleoliticul 


Paleoliticul a început odată cu apariția omului și a durat sute de mii de ani. 

= Pe teritoriul României au fost descoperite unelte de piatră sau de 
os, obiecte funcționale frumoase, ca, de pildă, vârfurile de suliță sau 
topoare de mână. 

= În neolitic (acum 8 000 de ani) omul primitiv a modelat figurine 
reprezentând reni, bizoni, mamuti, care au fost primele sculpturi, și 
vase de ceramică. 

= Cu mult spirit de observaţie a creat figurine zoomorfe și, inspirat de 
semeni, a realizat forme antropomorfe, feminine și masculine. Exemple 
de forme antropomorfe sunt Gânditorul de la Hamangia și perechea sa 
feminină, descoperite în Dobrogea (Fig. 1). 

= La început vasele de ceramică erau modelate cu mâna, fără roata 
olarului, și nu erau arse, ci doar uscate la soare. Apoi lutul întrebuințat 
de meșterii olari a fost din ce în ce mai fin, iar vasele au fost arse la 
temperaturi foarte înalte (Fig. 5). 

= Motivele decorative neolitice sunt geometrice, alcătuite din linii 
paralele, triunghiuri, cercuri, spirale și zigzaguri. 

= Cele mai frumoase vase pictate în epoca neolitică au fost descoperite 
la Cucuteni, nu departe de orașul Iași. Culorile utilizate au fost roșul, 
apoi brunul, negrul pe fond alb sau albul pe fond închis. 


Motivele ornamentale de pe vasele pictate de Cucuteni sunt formate 
din spirale, conturate cu linii subțiri, de altă culoare sau cu alb. 
Spirala și curba sinuoasă sunt tipice pentru civilizația dunăreană. 

În epoca bronzului predomină metalul, dar crearea obiectelor de piatră, 
de os sau de ceramică va continua. 


În această perioadă se dezvoltă meșteșugul metalurgiei, iar arta are un 
caracter militar. Armele sunt decorate cu figuri antropomorfe și zoomorfe 
și sunt cunoscute drept arme de paradă. 

Unul dintre cele mai bune exemple de arme de paradă, ce dovedește 
progresul tehnic în prelucrarea metalului prețios, este Coiful de la 
Coţofenești. 

Recunoaștem progresul tehnic, datorită prelucrării metalului prețios. 
Coiful este lucrat în aur masiv și cântărește aproximativ 1 kg. 

Este un coif princiar, de paradă, ce prezintă rozete conice dispuse în 
rânduri orizontale. 

Frontal imaginează o pereche de ochi proeminenţi cu spâncene duble 
menite să înspire groază, iar pe obrăzarele fixe dreptunghiulare sunt 
reprezentate scene de sacrificiu. 

Dorsal prezintă două registre decorate cu oameni și animale fantastice. 

Elementele decorative caracteristice epocii dacice sunt geometria, 
simetria, alternanța, motivele vegetale și geometrice. 

Ceramica nobiliară era pictată cu multă grijă și lustruită, modele 
decorative erau de moștenire neolitică, având influențe orientale, corintice 
sau atice, cu figuri negre. 


Observaţi cu atenţie Fig. 4-7. Ce elemente de limbaj plastic sunt specifice vaselor și coifului 
de la Coţofenești? Care este raportul plin-gol dintre elementele de limbaj și fond? Știaţi 
că oamenii care se ocupau cu decorarea obiectelor aveau „teamă de vid“, teama de a lăsa 
spaţii goale? Acest lucru s-a transmis urmașilor, astfel încât și acum, în anumite zone, 
există tendinţa de a umple toate spațiile cum motive decorative. 


Fig. 7 Coiful de la Coţofenești (desfășurare). 

Fig. 6 Coiful de la Coţofenești. 


Fig. 9 Cavalerul trac, reprezentare. 


Fig. 10 Statuete de Tanagra. 

1.2. Arta daco-getă 
a. Prezentare generală 


Arta daco-getă este o creaţie originală, produsul unei societăţi ieșite din 
perioada comunei primitive. Dezvoltarea sa a fost întreruptă brusc de cucerirea 
romană, care a deschis un nou capitol în istoria artei pe teritoriul României. 

Odată cu cucerirea Daciei a apărut o artă romană de tip provincial, 
inspirată de modele romane, de influenţele elenistice venite dinspre 
coloniile grecești de la Marea Neagră, precum Histria, Callatis și Tomis, și 
de tradiţiile daco-getice. 


b. Sculptura 


Sculptura prezintă două aspecte: 

= aspectul aulic este reprezentat de copiile statuilor de import executate 
după originalele lucrate la Roma, realizate pentru propaganda imperială 
în provincii; 

= aspectul local reprezenta gustul și tendințele locale. 

Caracteristică sculpturii daco-gete este tendința către decorativ a redării 
vestimentaţiei, cu pliuri în triunghiuri concentrice sau șiruri de pliuri 
paralele, fie oblice, fie verticale. 

Un exemplu de sculptură cu influențe romane este basorelieful 
„Cavalerul Trac“, în care remarcăm tendinţele către abstractizare și redarea 
convenţională a elementelor vestimentare. Însă, dacă privim cu atenţie 
chipul personajului, observăm că trăsăturile feței sunt realiste. Artistul 
local a încercat să redea cât mai fidel trăsăturile feţei cavalerului. 

O categorie deosebită o formează arta funerară. S-au păstrat patru tipuri 
de monument funerar: aedicola, altarul, stela și medalionul. Un exemplu 
este „Tanathos cu fiii“. 


Fig. 11 Mozaic din portul Tomis. 


Datorită coloniilor grecești și Imperiului Roman, pe teritoriul Daciei s-au 
dezvoltat bijuteria, ceramica, sticlăria și mozaicul pavimentar, precum cel de 
la Histria realizat din calcar alb cu bob fin și bucăţi de sticlă colorată (Fig. 11). 


Arhitectura cuprinde construcţii militare (cetăţi, turnuri de apărare), 
civile (bazilica) și religioase (temple), dintre care: 
castrul, care este o așezare cu caracter militar cu trei zone incluse 
într-un patrulater: 
zona cazărmii soldaţilor; 
zona locuinţelor ofițerilor; 
zona magaziilor și a depozitelor de alimente. 
bazilica, o construcţie larg răspândită care este alcătuită dintr-o sală 
rectangulară, împărțită în trei nave inegale despărțite prin șiruri de 
arcade sprijinite pe coloane; 
trofeele, precum monumentul de la Adamclisi, care are caracter 
triumfal și este decorat cu basoreliefuri ce înfățișează bătăliile purtate 
de împăratul Traian pe teritoriul dacic. 


Observaţi imaginile reprezentând basorelieful „Cavalerul Trac“, de la Fig. 8 și 9 și analizaţi 
dinamica prezentă în compoziţie. Observaţi proporțiile și raportul dintre elementele 
componente. Realizaţi din pastă modelatoare o placă dreptunghiulară. Zgâriaţi desenul 
compoziţiei ca în Fig. 12. Adăugaţi treptat pastă modelatoare în straturi fine pentru a reda 
volumetria specifică basoreliefului (Fig. 13, 14). 


Fig. 15 Monumentul de la Adamclisi. 


Epoca primitivă - perioadă de la începutul 
societăţii umane. 


Antichitate - epocă a civilizaţiei vechi, în 
special a celei greco-romane; obiect antic, 
monument vechi, rămășiță istorică. 


Zoomorf - care reprezintă, în diferite tehnici 
și materiale, animale stilizate. 


Antropomorf - care reprezintă, stilizată și 
interpretată, figura umană. 


Preistorie - epocă în istoria umanităţii 
de la apariţia omului și până la apariția 
primelor izvoare/texte scrise. 


Castru roman - lagăr militar fortificat, 
construit în punctele strategice importante. 

2. Evul Mediu 

Stilul romanic se manifestă pe teritoriul României, din sec. X până în 
sec. XII. Acest stil este întâlnit cu precădere în arhitectură, domeniu redus 
la trei construcții importante: cetatea, mânästirea și biserica. 

Stilul romanic se manifestă doar în Transilvania, teritoriu care a avut 
relații politice și economice cu statele vecine din Apus. Un rol important 
în răspândirea unor elemente romanice l-au avut și coloniștii sași, veniți 
în Transilvania începând din sec. XII. 

Cea mai importantă preocupare artistică a fost arhitectura religioasă. 
Fig. 16 Catedrala catolică Sfântul Mihail din Acum s-au construit primele biserici de tip bazilical sau de tip sală, 
Cluj, absidă. ultimul model fiind influențat de arta germană. 

În perioada de apogeu a stilului romanic s-a construit catedrala catolică 
Sfântul Mihail din Alba Iulia. Aceasta este alcătuită din trei nave și două 
turnuri clopotniță. Portalurile (intrările) și capitelurile coloanelor au 
un decor bogat ornamentat. 

În comunităţile ortodoxe din Transilvania, construcţiile sunt mai 
modeste. Biserica Sântămărie Orlea, care prezintă elemente de decorație 
specifice ortodoxiei bizantine, este o construcţie de tip sală, cu bolți în 
cruce și turnuri clopotniţă. 

Biserica de la Densuș este alt exemplu de arhitectură ortodoxă care 
utilizează elementele de arhitectură romanică. Decoraţiunile interioare 


Fig. 17 Catedrala catolică Sfântul Mihail din și exterioare sunt modeste, dar biserica din Densuș este una dintre cele 
Cluj, nava centrală. 


mai vechi și mai frumoase din România. 


Fig. 18 Catedrala catolică Sfântul Mihail din Alba lulia, interior (stânga), întreagă (mijloc), portal (dreapta). 

2.2. Stilul gotic 


a. Prezentare generală 


Stilul gotic se manifestă în sec. XIV-XV. Arhitectura în stil gotic se 
caracterizează prin impresia de verticalitate, de ridicare la cer, redată de: 
= înălțimea zidurilor, datorată sistemului de bolți cu arce intersectate; 
= prezența unor contraforți, coloane plasate în exteriorul zidului cu rolul 

de a sprijini peretele construcției; 
= arcurile ogivale care se întretaie formând un unghi ascuţit (Fig. 18). 


b. Stilul gotic în Transilvania 


Stilul gotic influenţează și arhitectura de pe teritoriul României, mai 
ales în Transilvania, datorită rapidei dezvoltări a orașelor din provincie. 
Stilul gotic este răspândit de meșterii pietrari și de pictorii veniți din mai 
multe zone ale Europei. 

În sec. XIV și XV s-au construit cetățile pentru apărarea orașelor Sibiu, 
Aiud, Sighișoara, Brașov, cetăţile țărănești la Râșnov, Biertan, Prejmer și 
cetățile nobiliare, dintre care cele care au aparținut nobililor români au 
fost cele de la Colț, Mihăilești și Oncești. 

Castelul Corvinilor de la Hunedoara este una dintre cele mai frumoase 
reședințe nobiliare din Transilvania, în construcţia sa fiind îmbinate 
elemente specifice stilului gotic cu elemente renascentiste. 

Cele mai importante edificii religioase realizate în stil gotic sunt 
catedralele din Sibiu, Sighișoara, Cluj, Târgu Mureș și Brașov. 


Catedrala romano-catolică Sfântul Mihail din Alba Iulia. Construcţia 
catedralei a început în sec. XI, însă marea invazie tătară din 1242 a distrus-o 
parţial, ea fiind reconstruită către sfârșitul sec. XIII într-un stil romanic 
cu influenţe gotice. 
= Este catedrala cea mai veche și, totodată, cea mai lungă din țara noastră, 
nava centrală măsurând aproximativ 93 de metri, cam cât lungimea 
unui stadion de fotbal din zilele noastre. 

= Planul construcției este unul de tip bazilical, în cruce latină, cu trei 
nave, cu două turnuri clopotniţă pe fațadă și cu o absidă alungită. 

= Exteriorul catedralei este auster, iar zidurile masive sunt sprijinite pe 
contraforți. 

= Ferestrele sunt puţine la număr, de mici dimensiuni, fiind ori 
semicirculare, ori ogivale. 

= În interior întâlnim bolți în cruce specifice goticului, sprijinite pe 
pilaștri și pe coloane adosate. 


Biserica Sfântul Mihail din Cluj este unul dintre cele mai cunoscute 
monumente de arhitectură gotică din Transilvania, construcţia fiind 
terminată în sec. XIV. 
= Biserica este una de tip hală, cu boltă pe ogive și altare laterale. 
= Deasupra intrării se află un altorelief ce îl înfățișează pe sfântul Mihail. 
= Numeroasele vitralii realizate din sticlă colorată filtrează lumina, 

transmițând vizitatorului o impresie puternică. 


Fig. 20 Biserică catolică: Plan și elevaţie. 


Q Descoperiti! 


Biserica catolică Sfântul Mihail din Cluj 
este structurată după cum urmează: 


= Nava centrală (a) este spațiul care 
conduce către altar. Îi corespunde un 
portal bogat decorat. Exemplu: Fig. 16. 

= Navele laterale (b) sunt spațiile alipite 
navei centrale. 

=  Transeptul (c) este spațiul perpendicu- 
lar pe cele trei nave. 

= Altarul (d) este așezat întotdeauna spre 
răsărit (est), direcția de unde răsare 
soarele. 

= Absidele altarului (e) reprezintă 
nișe semicirculare, corespunzătoare 
altarului. 

= Turnul clopotniței (f). 

În Țara Românească, în sec. XIV s-au făcut numeroase împrumuturi 
din repertoriul decorativ transilvănean, moldovenesc, îndeosebi în ceea 
ce privește arhitectura religioasă. De exemplu, în cazul bisericii domnești 
Sfântul Nicolae de la Curtea de Argeș, s-a folosit planul în cruce greacă cu 
turlă centrală, iar la biserica mânăstirii Cotmeana s-a folosit alternanța 
șirului de cărămidă cu mortar. 

În ceea ce priveşte iconografia, cel mai valoros ansamblu de pictură 
bizantină din Țara Românească se regăsește tot la Biserica Domnească de 
la Curtea de Argeș. În Moldova foarte importante sunt frescele exterioare 
ale mânăstirilor Voroneţ sau Arbore. 


Biserica mânăstirii Voroneţ este una dintre cele mai frumoase ctitorii ale 
lui Ștefan cel Mare. 
= Construcția are un plan trilobat, turla este cu boltă moldovenească, iar 
pridvorul este unul închis. 
= În cazul acestei construcții, arhitectura este subordonată picturii, fapt 
ce a dat construcției o mare eleganţă. 
= Peretele de vest al pridvorului este plin, fără nici o deschidere, iar pe 
zidurile exterioare biserica este pictată din temelie până în streașină. 
Pictura exterioară, reprezentând Judecata de Apoi, este considerată cel 
mai frumos ansamblu pictural al artei medievale moldovenești datorită 
înaltului său nivel artistic. De aceea, biserica mânăstirii Voroneţ este 
supranumită și „Capela Sixtină a Răsăritului. 
Frescele se deosebesc prin coloritul viu, cu dominantă de verde și albastru 
în fond, cu figuri biblice afișând atitudini firești, reprezentate într-o 
compoziție desfășurată pe patru registre. 
O notă distinctă a acestor fresce o constituie introducerea în compoziție 
a elementelor folclorice, precum arhanghelii care suflă în bucium și în 
instrumente muzicale specifice păstorilor moldoveni. 
- să : După dispariția Imperiului Bizantin, domnii români au sprijinit arta 
Fig. 22 Biserica din satul Arbore, portal în rezalit. religioasă ortodoxă. 

Fig. 23 Biserica mânăstirii Voroneţ. Fig. 24 Biserica mânăstirii Curtea de Argeș. Fig. 25 Biserica Domnească, Curtea de Argeș. 

Biserica Domnească din Curtea de Argeș. Este un exemplu clasic 
al arhitecturii bizantine din Ţara Românească caracterizat prin 
monumentalitate. 
= Planul acestei biserici este în cruce greacă înscrisă. 
= Fațadele se remarcă printr-o alternanță compusă din fâșii cenușii și benzi 

roșii, formate din câte trei șiruri de cărămizi aparente. 


Deși sunt reprezentative pentru arta bizantină, edificiile religioase 
ortodoxe primesc influențele gotice. Acestea au o pondere redusă în Țara 
Românească. În Moldova, ponderea este mai mare, însă doar la nivel 
decorativ, la ornamentele ferestrelor și la portalurile cu nervuri. Exemple 
de influenţe gotice avem pe fațada vestică a bisericii mânăstirii Neamţ, la 
biserica mânăstirii Putna, pe fereastra absidei altarului mânăstirii Voroneț, 
la intrarea în biserica „Tăierea capului Sfântului Ioan Botezătorul“ din 
satul Arbore, care se face printr-un portal în stil gotic. 

Fig. 29 Biserica mânăstirii Voroneț, pictură murală. 


Fig. 28 Biserică bizantină: plan și elevație. 


Biserica ortodoxă este un monument de 
arhitectură religioasă structurat după cum 
urmează: 


Pridvorul (a) este spaţiul de întâmpinare în 
care se prezintă în imagini viziunea creștină 
despre începutul și sfârșitul lumii. 


Pronaosul (b) este un spațiu de acomodare, 
în care sunt pictate scene legate de 
mărturisirea credinţei. 


Naosul (c) este spaţiul deasupra căruia 
uneori se ridica turla sau o cupola mai 
joasă, mascată de acoperiș. 


Altarul (d) este așezat întotdeauna spre 
răsărit (est), direcţia de unde răsare 
soarele. 

Fig. 30 Casa Argintarului din Bistriţa. 


3. Renașterea 


a. Prezentare generală 


În perioada Renașterii, Țara Românească și Moldova au făcut parte, 
aproape exclusiv, din spaţiul bizantin. În schimb, Transilvania a fost în 
contact direct și constant cu lumea occidentală. 


b. Arhitectura 


Primele influenţe ale spiritului renascentist se manifestă în Transilvania, 
unde, începând din sec. XVI, pentru a realiza diferite construcţii, clerul 
catolic și nobilii maghiari apelează la artiști europeni sau la unii autohtoni 
formaţi în școlile europene, îndeosebi în Italia. 

De altfel, a existat chiar o politică a împrumuturilor, în sensul că 
s-au preluat din Occident numeroase detalii de arhitectură, precum 
ancadramentele de uși și de ferestre, arcurile semicirculare, pilaștrii ori 
coloanele. 


Casa Argintarului din Bistriţa este unul dintre cele mai frumoase 

monumente renascentiste din Transilvania. 

= A fost locuinţa unui bijutier care, pentru a-și înfrumuseța casa, l-a 
chemat pe arhitectul elvețian Petrus Italus să realizeze ancadramentele 
de piatră ale intrării. 

= Intrarea este așezată sub o boltă semicirculară profilată, cu cheia de 
boltă marcată, și este încadrată de doi pilaștri cu capiteluri palmiforme, 
ce susțin o grindă. 

= Ferestrele au ancadramente rectangulare, profilate, ce imită în unele 
cazuri pilaștri de mici dimensiuni. Aceștia încadrează arcul semicircular 
al ferestrei și arhitravele. 


Castelul de la Bonţida de lângă Cluj este un complex de edificii realizat 
inițial în stil renascentist. 
= Ulterior, extinderile realizate până în sec. XVIII și XIX au ajuns să 
înglobeze atât elemente de stil baroc, cât și elemente de stil neoclasic, ba 
chiar cu unele accente romantice, precum galeria gotică a construcției. 
= În ceeace privește elementele arhitectonice renascentiste, acestea 
se regăsesc la ancadramentele ferestrelor, în maniera în care sunt 
marcate intrările, la folosirea bosajului și la separarea nivelurilor prin 
intermediul cornișelor decorative. 


Fig. 33 Castelul de la Bonţida, intrare (stânga), curtea interioară (dreapta). 

4. Barocul 
a. Prezentare generală 


Din punct de vedere istoric, barocul ocupă prima parte a sec. XVII. Din 
punct de vedere artistic, influenţele barocului occidental pătrund mai mult 
în Transilvania, fiind întâlnite mai ales în arhitectură și în artele decorative, 
dar începând cu a doua jumătate a sec. XVII și continuând în sec. XVIII. 

Stilul baroc a fost adoptat în cel mai scurt timp în Transilvania, unde a 


coexistat cu formele arhitecturii renascentiste, apreciată în această zonă Fig. 34 Cetatea de la Alba lulia, cu plan de 
până după anul 1700. tip Vauban, cu șapte bastioane. 


Pătrunderea barocului în spațiul transilvan s-a realizat pe două căi. Pe de 
o parte, datorită Bisericii Catolice, care a ridicat numeroase clădiri, mai ales 
catedrale, pentru realizarea cărora a chemat numeroși arhitecți germani, 
austrieci și italieni în orașe precum Timișoara, Cluj, Sibiu, Blaj. Pe de altă 
parte, barocul a pătruns în Transilvania datorită stăpânirii habsburgice, 
statul fiind direct interesat de realizarea de noi construcții. 


b. Arhitectura barocă 


Principalele edificii religioase în stil baroc sunt biserica mânăstirii iezuite 
din Cluj, Domul din Timișoara, catedrala romano-catolică din Oradea și 
catedrala greco-catolică din Blaj. 

În cadrul arhitecturii civile s-au construit palate în centrele urbane 
importante, dar și pe domeniile nobiliare. Cele mai importante construcții 
sunt palatul episcopal din Oradea, palatul Brukenthal din Sibiu și palatul 
Bânffy din Cluj. 

Barocul este prezent la cetatea fortificată în plan stelat de la Alba Iulia, 
construită după modelul creat de inginerul militar Vauban. Porţile sunt 
decorate cu elemente baroce. 


Palatul Bánffy este cea mai importantă construcţie barocă din 
Transilvania. 
= Fațada este ritmată pe toată lungimea cu ajutorul pilaștrilor decoraţi 


cu capiteluri ornamentale. ez ză N 
= Este prezent motivul lanţului, care este specific barocului. S] | i | a A] 
= Baza acoperișului este decorată cu șase statui reprezentând personaje = mie 

mitologice. Ma DEE al E) 


= Ferestrele au ancadramente profilate care se închid în ornamente care Fig. 36 Catedrala romano-catol 
imită balustradele formate din mici stâlpi decorativi numiţi baluștri. 
Baluștrii sunt folosiți si la balconul clădirii. 

= Intrarea în palat este în rezalit, adică profilată faţă de linia fațadei, 
fiind destul de amplă, iar deasupra se află un balcon de tip lojă. 


Q Observaţi! 


Renașterea și barocul se manifestă în Ţările Române doar la nivel de influenţă. 


Caracteristicile celor două stiluri nu se regăsesc la fel de puternic ca în restul Europei, sunt 
preluate selectiv și adaptate tradiţiilor locale în arhitectură și în decoraţiile arhitecturale. 
Arhitectura barocă românească denotă simplitate și nu prezintă decoraţiuni excesive. Fig. 37 Palatul Bánffy din Cluj. 


ică din Oradea. 


Fig. 38 Casa de Economii și Consemnatiuni 
(detaliu). 


Fig. 41 Casa de Economii și Consemnaţiuni. 

5. Arta în secolul XIX 


În context european, secolul XIX a însemnat cea mai profundă 
schimbare artistică de după Renaștere, fiind un secol al revoluțiilor 
artistice permanente în care s-au împletit stiluri și curente artistice 
precum neoclasicismul, eclectismul, stilul neoromânesc și romantismul. 


Neoclasicismul intră în spaţiul românesc la sfârșitul sec. XVIII, prin 
apariția repertoriului decorativ specific clasicismului precum coloanele 
de inspirație ionică sau corintică, frontoanele, ancadramentele de uși 
și de numeroase ferestre aplicate pe structurile de tip bizantin deja 
existente. 

Una dintre cele mai importante construcții neoclasice a fost vechiul 
sediu al Universităţii din București, al cărui plan a fost realizat de primul 
arhitect român important, Alexandru Orăscu. 

În paralel cu stilul neoclasic există stilul eclectic, care presupune 
îmbinarea în cadrul aceleiași construcţii a mai multe stiluri arhitecturale. 


„ EClectismu 

Eclectismul a fost adus în spațiul românesc de arhitecți francezi precum 
Albert Galleron și Paul Gottereau, care au utilizat la București modele 
constructive specifice Parisului, ceea ce a făcut ca Bucureștiului să i se spună 
„Micul Paris“. 

Exemple de construcţii eclectice sunt: palatul Băncii Naționale a României 
și Ateneul Român, construite de Albert Galleron, sediul Casei de Economii și 
Consemnaţiuni, construit de Paul Gottereau. 


Fig. 42 Palatul Universităţii din București. 

d. Stilul neoromânesc 


În arhitectura românească, către sfârșitul sec. XIX, s-a afirmat și o linie 
națională prin care s-a încercat valorificarea vechii arhitecturi românești. 

Numită și stil neoromânesc, această mișcare a fost inițiată de Ion 
Mincu, arhitect care a preluat elemente de arhitectură medievală 
românească precum pridvorul cu arcade și arcaturile în acoladă și le-a 
integrat în noi construcţii originale, precum Bufetul de la Șosea, ridicat 
în 1892, sau Școala Centrală de Fete, ridicată în 1890, ambele în București. 

Pentru Bufetul de la Șosea, Ion Mincu a avut ca sursă de inspiraţie 
casele românești tradiționale cu pridvor și o scară interioară, ultima fiind 
protejată de o pantă lăsată a acoperișului. 


= Construcția este compusă din două volume, primul cu etaj, iar al doilea 
doar cu parter, legate printr-o scară exterioară ce urcă spre foișor. 

= Centrul de interes al casei este foișorul format din arce în acoladă frântă 
ce se sprijină pe coloane de lemn cioplite 

= Timpanul acestor arce este modelat cu elemente specifice epocii 
brâncovenești, precum reliefurile florale și ceramica multicoloră. 


e. Arta 1900 


Spaţiul transilvan are, ca de obicei, un destin aparte, fiind legat mai 
mult de mișcarea artistică numită „secesiunea vieneză“. Sursa de 
inspirație din această perioadă istorică este „arta 1900“, prezentă, de 
exemplul, la Palatul Culturii din Târgu Mureș, realizat în anul 1913 de către 
arhitecții Jakab Dezs6 și Mârcell Komor. Acest edificiu se impune atât prin 
decorația interioară, cât și prin cea exterioară. 


= Fațada extrem de elegantă este dominată de un mozaic alegoric, ritmat 
în 12 arce, care înfățișează diferiți reprezentanți ai orașului, profilaţi pe 
un fond auriu, aducând un omagiu patriei alegorice, aflată în centrul 
geometric al imaginii. 

= Deasupra intrării principale în palat, sub cele șase bovindouri, se află 
sculpturi, altoreliefuri și basoreliefuri din bronz, reprezentând scene 
din opera compozitorului Franz Liszt și alte personalități. 

= Partea cea mai interesantă din interiorul palatului o reprezintă 
cele 12 compoziţii concretizate în vitralii cu o cromatică vibrantă, 
care înfățișează scene din legendele secuiești, din viața cotidiană 
transilvăneană și detalii arhitectonice tradiționale secuiești. 

Fig. 46 Palatul Culturii din Târgu Mureș, boltă (stânga), detaliu (dreapta). 

Fig. 43 Școala Centrală de Fete. 

Fig. 44 Bufetul de la Șosea. 


Fig. 45 Palatul Culturii din Târgu Mureș. 


A 


A eo poa eta 
DPOF >- 
arta a 4 L 
at z ; z 
PAIF. EN pt Meta 


or setea 
-A 


Arta pe teritoriul României Capitolul III 


5.2. Pictura 
a. Prezentare generală 


Până în sec. XIX, pictura din spaţiul românesc era una de tip medieval, 
cu tematică aproape exclusiv religioasă, dar, la sfârșitul sec. XVIII, au 
apărut așa-numiții „zugravi de subțire“, care au realizat primele picturi 
de șevalet ce prezintă o cronică mondenă a epocii. 


b. Neoclasicismul 


Cei mai importanţi pictori ai perioadei au fost Nicolae Polcovnicul, cu 
tabloul Autoportret, lucrare ce reunește elemente orientale și occidentale. 
Costumaţia, ișlicul greu, negru, giubeaua de un verde Veronese, catifelat, 
cu guler și cu mâneci îmblănite, de sub care se văd mânecile și pieptul unei 
cămăși lungi, cu poale, roșie cu dungi negre, reflectă moda turcească. 


Cu compoziția Familia vornicului Alecsandri, Niccolò Livaditti a realizat 
primul portret de grup din pictura de șevalet românească. 


= Portretul de grup este o compoziţie statică ce reprezintă întâlnirea a 
două lumi, cea modernă occidentală și cea tradițională orientală. 

= În centrul de interes al compoziţiei se află vornicul îmbrăcat în veșminte 
orientale: giubea albastră, cămașă lungă, roșie cu un brâu cu motive 
decorative. În dreapta lui, se află soţia și fiica îmbrăcate în rochii 
elegante, cu coafuri în ton cu moda franceză. Fiica, aflată în planul 
îndepărtat, cu rochia roșie, cântă la pianină, iar soția, cu rochia verde, 
își sprijină mâinile pe o măsuţă rotundă. Fiul echilibrează compoziţia, 
fiind așezat imediat în spatele tatălui, în picioare, îmbrăcat în uniformă 
de ofițer, cu epoleți, ciucuri și cu sabie, după model francez. 

= Fondul este tratat clasic, cu o draperie verde, în falduri grele ușor oblice, 
ce lasă să se întrevadă baza unei coloane și peretele. 

= Compoziția este dominată de ritmuri orizontale și verticale, contrastele 

Fig. 48 Niccolò Livaditti, Familia vornicului cromatice sunt temperate, iar caracterul static al lucrării este accentuat; 

Vasile Alecsandri. astfel, atmosfera transmite un sentiment de calm și liniște în familie. 


Fig. 49 Constantin Daniel Rosenthal, România rupându-și cătușele pe Câmpia Libertăţii (stânga), România revoluționară (mijloc), Maria 
Rosetti (dreapta). 


Perioada romantică a coincis cu Revoluţia de la 1848 și l-a avut ca 
principal reprezentant pe pictorul Constantin Daniel Rosenthal cu ale 
sale scene alegorice, ce aveau rolul, asemenea celor cu subiect istoric, 
de a trezi conștiința naţională. Tabloul România rupându-și cătușele pe 
Câmpia Libertăţii înfăţi șează un personaj feminin, România, asemănător prin 
construcție cu o cariatidă antică, drapat în alb și care privește, din semiprofil, 
spre înălțimi, adică spre viitor. 


În sec. XIX, principalul curent a fost academismul. La noi, acest stil 
artistic a însemnat, de fapt, o întrepătrundere a elementelor specifice 
romantismului și realismului european, adaptate cerințelor locale. 
Preocuparea pentru portrete și-a păstrat întâietatea. 

Cel mai important pictor academist a fost Gheorghe Tattarescu. A fost 
un „zugrav de subțire“, care s-a remarcat prin compoziții mitologice și 
religioase precum Agar în deșert, prin compoziţii alegorice și numeroase 
fresce pictate în biserici. 

O adevărată înnoire, și o apropiere tot mai mare a picturii românești de 
influenţele occidentale, s-a realizat odată cu apariţia artistului Theodor 
Aman, primul pictor român cu studii academice la Paris. 


Tematica abordată de artist a fost variată și a cuprins subiecte istorice în 
pânze precum Izgonirea turcilor la Călugăreni, evenimente contemporane 
în Hora Unirii la Craiova, evenimente mondene în Serată. Bal mascat în 
atelier, care este un amplu portret de grup, pictat în atelierul artistului. 
Personajele, manifestând atitudini variate, sunt îmbrăcate după moda 
vremii și socializează într-un atelier cu tavan înalt și cu pereţii acoperiţi 
de tablouri. 

Theodor Aman a fost și unul dintre primii graficieni români. Mai mult, 
este întemeietorul Academiei de Belle Arte din București, organizatorul 
Pinacotecii Statului și organizatorul primei expoziţii colective din 
spaţiul românesc, în 1865, „Expoziţia artiștilor în viață“. 


Fig. 50 Gheorghe Tattarescu, Agar în deșert. 


Fig. 51 Constantin Lecca, Moartea lui Mihai 
Viteazul. 


Fig. 52 Theodor Aman, Natură statică cu 
căpșuni. 


Fig. 53 Theodor Aman, Portret de femeie. Fig. 54 Theodor Aman, Serată. Bal mascat în atelier. 


Barbizonul este o localitate în apropiere de Paris, lângă pădurea 
Fontainebleau. La mijlocul sec. XIX devine locul de creaţie preferat de 
tânăra generație de pictori francezi care nu expun în saloanele oficiale de 
pictură. Artiștii renunță la studiul din atelier și la pictura clasică și adoptă 
o nouă viziune asupra peisajului de atmosferă, în aer liber (en plein-air). 


Nicolae Grigorescu a fost unul dintre cei mai mari pictori români, un 
adevărat înnoitor al picturii românești. 


Ajuns cu o bursă de studii la Paris, ia contact cu plein-air-iștii de la 
Barbizon, experienţă ce-i va schimba complet viziunea despre pictură. 
A fost reporter de front în timpul Războiului de Independenţă din 
1877—1878, unde experienţa îi întărește calitățile de desenator, fiind 
capabil să surprindă mișcarea unui personaj din câteva linii. 

Atacul de la Smârdan este o compoziție extrem de dinamică ce prezintă 
momentul asaltului armatei române împotriva armatei otomane. 
Călătorește mult atât în ţară, cât și în Europa, reușind să surprindă 
într-o manieră originală aspectele de zi cu zi ale timpului său în picturi 
precum Car cu boi, Evreul cu gâsca, Întoarcerea de la târg, Case la Vitré. 
Compoziţia Car cu boi este realizată într-o manieră impresionistă, artistul 
Fig. 55 Nicolae Grigorescu, Andreescu la reușește să surprindă atât materialitatea carului cu boi, a peisajului, cât și 
sii cula efemeritatea momentului zilei. 


Fig. 56 Nicolae Grigorescu, Toamna la Fontainebleau. Fig. 57 Nicolae Grigorescu, Car cu boi. 

Fig. 58 Nicolae Grigorescu, Infanterist atacând (schiță). Fig. 59 Nicolae Grigorescu, Atacul de la Smârdan. 


Ion Andreescu, din punct de vedere istoric, închide secolul și este cel care, 
din punct de vedere artistic, orientează definitiv arta românească spre 
zona occidentală. 


Iarna la Barbizon și Drumul mare sunt tablouri ce dovedesc prezența unui 
artist complex, concentrat pe dominante reci, care reușește să-i sugereze 
privitorului un sentiment de meditaţie în fața naturii. 


Școala de la Barbizon a fost fondată de pictori francezi precum Jean-Baptiste-Camille 
Corot, Théodore Rousseau, Jean-François Millet și Charles-Frangois Daubigny. Descoperă 
asemănările dintre operele membrilor fondatori și operele artiștilor români care au 
pictat în spiritul Școlii de la Barbizon. 


Fig. 61 lon Andreescu, Drumul mare. 


Fig. 63 lon Andreescu, Autoportret. Fig. 64 lon Andreescu, larna la Barbizon. 

kE 6. Secolul XX 


La Belle Époque, sau Frumoasa Epocă, este perioada care începe la 
aaie E Saig sfârşitul secolului XIX şi continuă în prima decadă a secolului XX. 

= i Numeroși artiști români revin acum de la studiile făcute în străinătate, 
Fig. 65 Ștefan Luchian, Sălciile de la Chiajna. influenţaţi de noutaţile aduse de curentele artei moderne occidentale 
precum nabismul, fovismul, expresionismul etc. 


Ștefan Luchian a reușit, prin opera lui, să dinamizeze evoluţia artei 
românești. Pânzele sale reunesc, deopotrivă, influențe impresioniste, 
postimpresioniste și art-nouveau. 

Luchian a dus aproape de perfecțiune tehnica pastelului. 

Pictura lui este legată aproape exclusiv de universul citadin prin opere 
precum Safta florăreasa, Mahalaua Dracului, Ghereta din Filantropia. 

Florile au ocupat un loc special în opera sa, dovadă fiind lucrările 
Anemone, Scara cu flori, Crizanteme. 

Ştefan Luchian a făcut multe experimente grafice. Una dintre tehnicile folosite de către 


artist o puteți observa în lucrarea Peisaj cu copaci, de la Fig. 69. Acesta acoperea hârtia 
cu mai multe straturi de grund, peste care picta, cu tușuri de diferite intensități valorice, 
compoziţia dorită. Zgăria cu acul suprafeţele în care dorea să evidențieze zone luminoase 
și în care să redea perspectiva aeriană. 


Preparati un carton cu un strat de grund. Se poate folosi var lavabil. Aplicaţi mai multe 
straturi succesive, până se formează o peliculă mai groasă. Realizează o compoziţie la 


alegere, în tuş negru, inspirată din natură. Zgârie cu acul zonele în care vrei să evidenţiezi 


Fig. 67 Ștefan Luchian, Anemone. lumina elementelor compoziționale. 


Fig. 68 Ștefan Luchian, Autoportret. Fig. 69 Ștefan Luchian, Peisaj cu copaci. 

6.2. Arta românească în perioada interbelică 
a. Prezentare generală 


În perioada interbelică, arta românească a ajuns la cea mai originală 
expresie a sa, individualizându-se atât față de perioada antebelică, cât și 
față de anii ce au urmat celui de-al Doilea Război Mondial, când regimul 
totalitar i-a întrerupt brutal evoluţia firească. 


b. Pictura 


Artiştii din noua generație Theodor Pallady, Gheorghe Petrașcu, 
Nicolae Tonitza, Iosif Iser, Constantin Brâncuși, Dimitrie Paciurea s-au 
adaptat la evoluţia rapidă a artei interbelice, având un contact permanent 
cu manifestările artei moderne, dar formându-și un stil propriu plin de 
originalitate. 

Sursele lor de inspiraţie au fost atât trecutul apropiat, ca, de pildă, 
opera lui Nicolae Grigorescu, cât și noutăţile occidentale, fără a ignora 
interpretarea modernă a tradiției populare. 


Fig. 70 Theodor Pallady, Autoportret. 


Gheorghe Petrașcu și-a făcut studiile la București și la Miinchen, pentru a 
ajunge apoi la Paris. Genurile lui preferate au fost peisajele, naturile statice, 
portretele, dar și interioarele din care nu lipsesc elemente de artă populară. 

Tabloul prezintă două personaje feminine aflate la soare. Petrașcu este 
un mare colorist care construiește luminile calde și umbrele reci în tonuri 
și nuanţe bine diferenţiate (Fig. 72). 


Theodor Pallady a asimilat în opera sa elemente art-nouveau și tendințe 
la modă din arta nabiștilor și foviștilor în compoziții precum Natură statică 
cu narghilea, Autoportret, Peisaj din Bucium, Place Dauphine. 


Pictura lui Nicolae Tonitza este deosebit de modernă, cu numeroase 
accente decorative, fiind marcată de tendinţe expresioniste. Cuprinde 
peisaje, portrete, în special portrete de copii precum Fetiţa pădurarului, 
naturi statice, nuduri și aspecte din viaţă. 


Fig. 71 Theodor Pallady, Natură statică. 

Fig. 73 Nicolae Tonitza, Autoportret (stânga), Fetița pădurarului (dreapta). Fig. 72 Gheorghe Petrașcu, Pe faleză. 

Fig. 74 Victor Brauner, Reconstrucţie. 


Fig. 77 Victor Brauner, Adam și Eva. 


6.3. Avangarda românească 


a. Pictura 


Avangarda reunește scriitori și artiști precum Tristan Tzara, Marcel 
Iancu, Maxy ori Victor Brauner. 

Toţi aceștia, după ce au făcut parte din avangarda internaţională, se 
întorc în România, punând bazele avangardei românești. Ei vor fi grupaţi 
în jurul revistelor-manifest Contimporanul, Unul, 75 HP, Punct. 

Sursa lor de inspiraţie a constat în limbajul plastic al cubismului ignorat 
în spaţiul românesc la începutul secolului. 

Lucrarea Preludiul unei civilizaţii de Victor Brauner este o pictură 
alegorică în care apar personaje din civilizaţii imaginare, roboţi, animale 
fantastice, ce sunt înglobate în conturul unui cal cu proporții fantastice. 
Compoziţia amintește de celebrul cal troian din mitologia greacă. Desenul 
este sintetic, iar contururile sunt fine. 


Organizaţi o expoziție imaginară de artă modernă cu lucrări aparținând artistului Victor 


Brauner. Simulaţi o vizită ghidată de către un muzeograf, al cărui rol îl vor juca unul sau 
mai mulţi elevi (pe rând, pe lucrări diferite). Rolul muzeografului va fi cel de a analiza 
lucrările conform următoarei scheme de analiză plastică. El va avea în vedere identificarea 
următoarelor aspecte: 

1. elementele de limbaj plastic (punct, linie, formă, pată) și a mijloacelor de expresie 
(acord, contrast, ritm, textură); 

tehnica, materialele și instrumentele folosite de artist; 

tipologiei compoziționale (clasificarea după stractură dinamică sau statică); 
încadrarea compoziţiei în epocă, stil, curent; 

creativitate, originalitate și expresivitate; 


SV 


semnificaţia operei și a mesajului transmis de autor. 


Fig. 78 Victor Brauner, Preludiul unei civilizații. 

Dadaismul este o mișcare de avangardă intelectuală non- 
conformistă și anarhică, gândită ca o expresie împotriva 
tuturor sistemelor de valori ale societăţii, a războiului și a 
burgheziei. În dadaism totul este ilogic, începând cu arta. 


Crearea unui poem dadaist era o activitate foarte originală. 
Se alegea un articol dintr-un ziar. Articolul ales se decupa 
cuvânt cu cuvânt, iar rezultatul se introducea într-o pălărie. 
Apoi se extrăgea pe rând câte un cuvânt care se lipea pe o 
foaie astfel încât, în final, apărea o poezie originală, care îi 
semăna autorului. Mulţi nu înțelegeau poemul. 


Încercaţi să repetaţi metoda dadaistă de compune a unui 


Fig. 79 Copertă de carte: Anna Fig. 80 Tristan Tzara, poem dadaist. 


poem. Comentați rezultatele obținute. Blume, Dichtungen. 


b. Sculptura 


La începutul sec. XX, sculptura a fost dominată de Constantin Brâncuși 
şi de Dimitrie Paciurea. 

Prin opera lui Dimitrie Paciurea, sculptura românească s-a putut 
exprima într-un limbaj cu adevărat modern, artistul fiind cunoscut 
îndeosebi pentru ciclul Himerelor. 


Constantin Brâncuși este întemeietorul sculpturii moderne. Opera lui 
este marcată atât de influențe stilistice bizantine, tradiționale, cât și de 
influențe moderne. Poarta sărutului, Masa tăcerii și Coloana fără sfârșit 
constituie unul dintre cele mai cunoscute ansambluri sculpturale ale 
sale, realizate la Târgu Jiu, situat la limita dintre arhitectură și sculptură, 
prin care Brâncuși eliberează sculptura de imitaţia realității și redă artei 
tridimensionale dimensiunea sacră a realităţii. 


Po N i 


Fig. 82 Constantin Brâncuși, Cuminţenia pământului (stânga), Poarta sărutului (dreapta). 

Evaluare 


1. Ce tip de sculptură și în ce perioadă a fost realizat 
basorelieful „Cavalerul trac“? 


2. Care este diferenţa dintre figurinele zoomorfe și fisurinele 
antropomorfe? 


3. Numiţi în ordine spaţiile care compun un edificiu de 
arhitectură religioasă ortodoxă. 


4. Numiţi două biserici catolice din Transilvania. 


5. Alegeţi varianta corectă care completează următorul 
enunt: Inspirația stilului neoromânesc provine din 
arhitectura... 


a. castelelor de pe Valea Loarei; 
b. populară săsească; 
c.  tradţională românească. 


6. Primul portret de grup din pictura de șevalet românească 
a fost realizat de: 


a. Gheorghe Tattarescu; 
b.  TheodorAman; 
c. Niccolò Livaditti. 


7. Precizați cum l-a influențat Școala de la Barbizon pe 


pictorul Nicolae Grigorescu și dați câteva exemple de opere 
realizate de artist. 


Ce aţi învăţat din acest capitol? 

8. Ce influenţe stilistice apar în opera lui Ștefan Luchian? 


a. influențe impresioniste și postimpresioniste; 
b. influenţe dadaiste; 
c. influenţe nabiste și futuriste. 


9. Care sunt reprezentanții artei de avangardă românească? 


a. Nicolae Toniza, Tristan Tzara și lon Andreescu; 
b. Tristan Tzara, Victor Brauner și Marcel lancu; 
c. Theodor Aman și Theodor Pallady. 


10. Care sunt sursele de inspiraţie ale artistului Constantin 
Brâncuși? 


11. Alegeţi stilul artistic preferat și un artist reprezentativ 
al stilului. Argumentați. 


12. Care din monumentele de arhitectură studiate v-a 
impresionat mai mult? Realizaţi un eseu de 100 de cuvinte 
în care să argumentaţi alegerea făcută. 


13. Analizaţi și comparaţi o natură statică pictată de Theodor 
Aman și o natură statică realizată de Theodor Pallady. 


14. Care sunt noutăţile aduse de arhitecţii francezi A. 
Galleron și P. Gottereau și cum a fost supranumit orașul 
București în acea perioadă? 


= Să realizați o analiză plastică pe baza unei imagini bidimensionale sau tridimensionale studiate. 

=  Sărecunoașteţi stiluri artistice după trăsăturile principale. 

=  Săidentificaţi artiști și opere reprezentative pentru epocile și secolele studiate. 

=  Săargumentaţi alegerea operelor sau stilurilor de artă preferate. 

= Să recunoașteţi și să realizaţi un organizator grafic sau un itinerar istoric pe baza evoluţiei curentelor și 


stilurilor artistice studiate. 


=  Sărealizați un scenariu pentru diferite jocuri de rol de muzeograf sau ghid. 

=  Realizaţi o compoziţie plastică în care să sugeraţi un vas de ceramică 
specific culturii Cucuteni conform pașilor de la Fig. 83, 84 și 85: 
— seva începe cu schițarea în creion a formei alese (Fig. 83); 
— seva aplica culoarea pe forma ceramică și pe fondul compoziţiei, în tușe mari 
și expresive (Fig. 84); 
— se vor adăuga detaliile, ornamentele specifice decoraţiunilor ceramice (Fig. 85). 


= În Fig. 86 avem planul Bisericii Domnești Sfântul Nicolae din Curtea de 
Argeș. Copiaţi în caiet lista de mai jos și asociaţi cifra cu denumirea din 
listă: 
a. pronaos; 
b. portal; 
c. altar; 
d. naos. 


= Copiază în caiet și completează următorul rebus. Pe verticala AB vei 
descoperi unul dintre stilurile arhitecturale. 

1. Tip de arc frânt folosit la ferestrele celei mai vechi și mai lungi catedrale din ţara 
noastră, catedrala romano-catolică Sfântul Mihail din Alba lulia. 

2. Biserică din Moldova, considerată una dintre cele mai frumoase ctitorii ale lui 
Ștefan cel Mare, cu ferestre în stil gotic, cu planul trilobat, având turla cu boltă 
moldovenească, la care arhitectura este subordonată picturii. 

3. Spaţiu din interiorul unei biserici ortodoxe care este îndreptat întotdeauna către 
răsărit. 

4. Știință și artă de a construi clădiri care, în stilul gotic, și-a subordonat sculptura. 
Nivel la care se manifestă stilul gotic în decorarea ferestrelor unor biserici din 
Moldova și din Țara Românească. 

6. Pondere a goticului în Țara Românească. 

7. Element de arhitectură la care se observă influența stilului gotic întrebuințat la 
intrarea în biserica „Tăierea Capului Sfântului loan Botezătorul“ din satul Arbore. 


Fig. 86 Biserica Domnească de la Curtea de 
Argeș, elevație. 

Proiectul în artele vizuale 


Pentru a fi mici artiști, trebuie să vă propuneţi, la fel ca artiștii adevărați, 
o temă de proiect, pe care să o urmăriţi începând cu sursele de inspiraţie, 
schițele și studiile de documentare, până la seria propriu-zisă de lucrări pe 
tema aleasă. Astfel, un proiect de arte vizuale poate fi înţeles ca o creștere 
treptată, ca un proces de creație care poate fi urmărit de la primele idei până 
la lucrările finale. Toate aceste schițe, studii și compoziţii pot fi păstrate 
pentru vizionare în portofoliul (mapa) de documentare al fiecărui artist 
sau elev. 


1. Proiect: punerea în scenă a unei piese de teatru 
de animaţie (scenografie) 


Fig. 1 Lucrare executată de elevi. a. Subiectul 


Subiectul ales pentru acest proiect este liber. Puteţi alege orice piesă de 
teatru sau o operă literară care se poate dramatiza: o povestire, o nuvelă, 
un basm, o baladă etc. 


b. Surse de inspiraţie: operele literare 


Pentru această temă veți face apel la cunoștințele de limba și literatura 
română sau de literatură universală. De asemenea, puteți crea un scenariu 
după o poveste proprie, cu ajutorul profesorului de limba română sau de 
limbi străine. După selectarea sau crearea operei literare, veţi alege tipul 
de teatru: teatru de păpuși, marionete, teatru de umbre, dramatizare cu 
actori sau o îmbinare a acestora. Pentru proiectul exemplificat a fost ales un 
basm din folclorul rusesc, Ulciorul sau Leagănul florii-strugure, iar realizarea 
scenică a fost făcută prin intermediul teatrului de umbre (Fig. 5). 


c. Schițe de documentare: personaje și decor 


Personajele teatrului de umbre se construiesc ţinând cont de principiile 
opticii: suprafețele opace, alcătuite din material gros, se vor vedea ca pete 
negre, cele transparente, ca pete albe, iar cele translucide, cu culori aprinse, 
vor avea culoarea acelui material (Fig. 1). Marionetele se realizează după 
Fig. 2 Lucrare executată de elevi. schițele inițiale, materialul dur utilizat fiind cartonul, care este decupat, 

traforat cu modelele stabilite, inserându-se alte materiale translucide. 
Marionetele mari au brațele și picioarele articulate. Sunt folosite carton 
ondulat gros, materiale transparente (folii de plastic, voal, hârtie de calc), 
precum și suprafeţe translucide (hârtie de orez sau folii de plastic colorate) 
(Fig. 5). Pentru decorul piesei se realizează elementele necesare creării 
scenei, în cazul nostru dealul, casele, copacii, obiectele (Fig. 4). 


d. Lucrarea propriu-zisă: montarea teatrului 


Elementele de decor se fixează în apropierea ecranului, pe un suport, 
sau se lipesc direct pe ecran, fiind înlocuite atunci când scena se schimbă. 
Personajele confecționate se vor apropia de ecran cu ajutorul unui băț mobil 
sau al unuia fix, atașat de spatele marionetei, astfel încât să se observe bine 
contururile și toate detaliile, cu ajutorul unui băț mobil sau fix, atașat de 
spatele marionetei. Membrele articulate se pot mișca folosind alte beţi- 
șoare atașate. Vocile personajelor vor fi interpretate de artiștii păpușari în 
timpul reprezentaţiei sau pot fi înregistrate în prealabil. 


e. Finalitatea proiectului: reprezentarea teatrală 


Ceea ce face special acest tip de proiect este finalizarea printr-o 
reprezentație dramatică, toate produsele muncii voastre fiind valorificate în 
cadrul piesei. De această dată, scopul nu mai este organizarea și prezentarea 
lucrărilor în expoziţie, ci este un scop funcţional, de artă decorativă, în 
cazul de faţă scenografie, care are rol de suport pentru arta dramatică. Piesa 
poate fi jucată într-un cadru festiv, în faţa colegilor și a profesorilor școlii, 
sau în cadrul unui festival de teatru pentru elevi. De asemenea, ea poate 
fi pusă în scenă în clasă și înregistrată, rezultatul fiind mai spectaculos: 
un film care poate fi revăzut alături de întreaga școală sau de părinţi și de 
prieteni (în varianta digitală). 


Fig. 5 Lucrare executată de elevi. 


Fig. 3 Lucrare executată de elevi. 


Fig. 4 Lucrare executată de elevi. 

Fig. 6 Lucrare executată de un elev. 


Fig. 7 Lucrare executată de un elev. 


Fig. 10 Lucrare executată de un elev. 


1. Proiect: „Zborul“ 
a. Subiectul 


Tema propusă pentru proiectul bazat pe studiul naturii este generoasă, 
putând porni atât de la forme naturale legate de zbor (pană, aripă, păsări, 
insecte, obiecte create de om), cât și de la studiul altor domenii științifice 
sau artistice: biologie, fizică, literatură, muzică, dans etc. 


b. Sursele de inspirație 


Se trec în revistă toate domeniile în care a fost întâlnit conceptul de zbor: 
insecte și păsări la biologie, mecanisme de zbor (pârghii, aerodinamică) la 
fizică, diverse ipostaze ale zborului în literatură, imagini vizuale sau auditive 
aplicate în diverse arte. Acesta va fi un joc de stimulare a creativității numit 
brainstorming. Lăsaţi memoria și imaginaţia să călătorească în oricare din 
zonele care ar putea avea legătură cu conceptul. Notaţi în caiete orice idee, 
orice cuvânt care vă pare apropiat de subiectul zborului și apoi alcătuiți o 
listă comună cu ideile tuturor. În listă vor apărea multe cuvinte, cum ar 
fi: „zbor“, „pasăre“, „aripă“, „pană“, „insectă“, „fluture“, „nervuri“, 
„ușor“, „diafan“, „înalt“, „cer“, „liber“, „libertate“. 


c. Schițele de documentare 


Alegeţi unul sau câteva dintre concepte și începeţi să căutați forme 
naturale sau imagini de la care să porniţi studiul după natură. Pot fi pene 
de păsări cu diverse culori și modele decorative, aripi de fluture sau de 
libelulă. Puteți urmări păsări aflate în zbor. Vă puteţi gândi la opere literare 
în care aţi întâlnit ideile de mai sus și pe care le puteţi ilustra, la opere de 
artă, puteți merge către studiul științific al diverselor insecte sau păsări 
ori al mecanismelor de zbor. Toate aceste idei pot fi transpuse în practică, 
desenând. Alegeţi orice tehnică vă atrage și pe care o stăpâniţi. 


d. Studii după natură 


Schiţele realizate în etapa anterioară vor fi prelucrate, trecând la 
următorul stadiu, al studiului după natură. Preluaţi tehnicile învățate 
la capitolul „Studiul după natură“ și aplicaţi-le în redarea formelor, a 
volumelor, a luminii și a umbrei (treceri gradate de la lumină la umbră, 
contraste valorice), folosind tehnici diferite: creion, cărbune, pastel, creion 
colorat, peniță cu tug, liner, laviu, acuarelă etc. (Fig. 6, 7, 8, 12). Formele vor 
fi studiate în detaliu, redând materialitățile penelor, ale aripilor de insecte 
etc., structura lor internă, proporţiile, relaţia dintre părți și a părților cu 
întregul (nervură-pană-aripă-—pasăre). 


e. Lucrările finale. Lucrul în echipe 


În funcţie de conceptul ales (Zbor, Pană, Pasăre, Diafan, Libertate etc.), 
organizați-vă în echipe de câte 4-5 elevi și lucraţi pe suprafață mare (50/70 
sau chiar 70/100 cm). Utilizaţi imaginile studiate și compuneţi formele pe 
suprafață, urmărind structura lor, proporțiile, modulând culorile, liniile, 

variind procedeele tehnice, structura compozițională (Fig. 13). Se poate lucra 
în culori de apă (acuarele, tempera, acrilice), se pot mixa tehnicile (tempera 
cu pastel, acuarelă cu peniță etc.), dar se pot utiliza, desigur, tehnici și 
materiale neconvenţionale: colaje din materiale reciclabile (materiale 
textile, hârtii, cartoane de diverse culori, grosimi și texturi) (Fig. 8, 12). 


f. Finalitatea proiectului: prezentarea lucrărilor. Expoziţie în 
cadrul școlii sau al unei alte instituții culturale 


Prezentaţi lucrările proprii în fața colegilor, expunând ce anume ați 
urmărit în realizarea lucrărilor. După ce au fost prezentate toate lucrările, 
vor fi expuse pe o suprafață (panou), alăturate, pentru a putea fi comparate 
și selectate în vederea expunerii pentru public. Urmăriţi paginaţia corectă 
a lucrărilor, structura compozițională, centrele de interes, redarea corectă 
a formelor studiate, acordurile cromatice, modulaţia liniei și a petei, toate 
aspectele pe care aţi fost învățați să le urmăriţi atunci când lucraţi. Așezaţi 
lucrările selectate pe panouri, cu atenţie în ceea ce privește acordul culorilor, 
al formelor redate de fiecare echipă. Expuneţi lucrările și organizați un 
vernisaj (deschidere a expoziţiei), desemnând un elev din fiecare grupă 
să prezinte ideea de proiect în fața publicului, în cadrul școlii sau al unui 
muzeu sau al altei instituţii interesate de a face publice produsele artistice 
valoroase ale elevilor. 


Competenţe dobândite: 


= reprezentarea lumii înconjurătoare, a formelor naturale, transformân- 
du-le în forme artistice; 

= observarea efectelor obținute cu diverse materiale utilizate, explorarea 
tehnicilor: creion, cărbune, pastel, acuarelă, colaj; 

= prezentarea producţiilor artistice proprii celorlalți colegi; 

= aprecierea lucrărilor celorlalți colegi, deschiderea către alte opinii, 
sentimente, idei,; 

= selectarea, alegerea conștientă a lucrărior, pe baza judecăților de 
valoare; 

= stabilirea legăturilor dintre universul vizual și cultura artistică, dintre 
natură și artă. 


Fig. 15 Lucrare executată de un elev. Fig. 14 Lucrare executată de un elev. Fig. 13 Lucrare executată de un elev. 

Fig. 16 Tablou vivant compus după lucrarea 
lui Michelangelo Caravaggio, Bunavestire. 


Fig. 18 Tablou vivant compus după lucrarea 
lui Paul Cézanne, Jucătorii de cărti. 


Fig. 19 Paul Cézanne, Jucătorii de cărti. 


3. Proiect: tablouri vivante, repuneri în scenă ale 
unor compoziţii statice și dinamice reprezentative 


a. Subiectul 


Cum am putea înţelege în mod direct caracterul static sau dinamic al 
unei compoziţii? Cel mai simplu ar fi să le simțim „pe propria piele“! 
Să ne costumăm simplu în personaje și să ne așezăm alături de colegi în 
poziții ale unor personaje de compoziţie statică, apoi dinamică. 


b. Sursele de inspiraţie, alegerea compozițiilor statice și dinamice 


Maeștrii Renașterii (sec. XV-XVI) au creat compoziţii statice închise, 
stabile. Artiștii din epoca barocă (sec. XVII) sunt faimoși pentru 
dinamismul accentuat și pentru tensiunea deosebită a compozițiilor. Se vor 
consulta albume de artă renascentistă și barocă, alegându-se împreună cu 
profesorul două lucrări reprezentative care pot fi repuse în scenă. 

Exemple de compoziţii statice: Jan Vermeer, Atelierul pictorului (Fig. 21); 
Paul Cezanne, Jucătorii de cărți (Fig. 18). 

Exemple de compoziţii dinamice: Michelangelo Caravaggio, Bunavestire 
(Fig. 17); 'Tiziano, Schimbarea la faţă (Fig. 23). 


c. Recrearea costumelor 


Se vor utiliza bucăţi de material (pânză, mătase etc.) simple, în culori 
și texturi cât mai apropiate de lucrarea originală. Se recomandă alegerea 
a 2-3 elevi scenografi, care vor realiza drapajele și elementele de fundal. 
Fiecare elev care „joacă“ un personaj se va drapa cu una sau cu două 
culori, în funcţie de personaj (varianta digitală). 


d. Punerea în scenă a compozițiilor 


Este necesară alegerea unui regizor al scenei. Personajele drapate se vor 
așeza în poziția observată pe lucrare, acordând atenție mișcării mâinilor, 
capului, înclinației trunchiului, bazinului, picioarelor, expresiei faciale. 

Veţi observa că în compoziţiile statice personajele nu au dificultăți 
de așezare, unele stau chiar pe scaun. Însă în compoziţiile dinamice, 
personajele sunt în pericol de a se dezechilibra și de a cădea, ceea ce face 
misiunea voastră destul de dificilă, dar și foarte amuzantă (Fig. 16, 24). 
După jucarea acestor roluri, puteţi spune cu siguranţă că ați înțeles mult 
mai bine caracterul static sau dinamic în artă. 


e. Lucrările finale: fotografierea scenei 


Elevul desemnat drept fotograf va încadra și va fotografia compoziţiile 
recreate. El va avea grijă să respecte încadrarea personajelor asemenea 
compozițiilor model. Va respecta unghiul de vedere al artistului și se va 
poziționa corect faţă de scena compusă. 

Compozițiile foto rezultate pot fi păstrate în albumul clasei sau pot fi 
expuse în școală, într-o expoziție comună a claselor a VII-a. 


Cu siguranță, pentru toţi participanţii, indiferent de rolul jucat, acest 
proiect a fost o experienţă foarte plăcută. Aceste tablouri vivante pot fi 
prezentate și comunității, în cadrul unui festival sau al unui spectacol, în 
instituții precum muzee, palate sau case de cultură. Coordonați de cadrele 
didactice ale școlii, puteţi crea un proiect-concurs online între școli, la 
nivel local, judeţean sau naţional, bazat pe martorii de proiect (fotografii 
cu punerea în scenă, filme cu procesul de realizare a scenelor), precum și 
imaginile intermediare și finale obținute (Fig. 16, 18, 22, 24). 

Fig. 21 Jan Vermeer, Atelierul pictorului. Fig. 22 Tablou vivant compus după lucrarea lui Jan Vermeer, 
Atelierul pictorului. 


Fig. 23 Tiziano, Schimbarea la față. Fig. 24 Tablou vivant compus după lucrarea lui Tiziano, Schimbarea la 
faţă. 


Proiecte și evenimente Capitolul IV 


Fig. 27 Lucrare executată de un elev. 


din arta populară 


a. Subiectul 


Una dintre sursele de inspirație importante este arta tradițională, sau 
populară, pe care o putem regăsi în original într-un muzeu de artă populară, 
de etnografie, într-un muzeu al satului sau chiar mai aproape de noi, în 
lăzile de zestre ori în cuferele din casa bunicilor de la țară. 


b. Sursele de inspiraţie 


Primul pas pe care trebuie să-l facem în acest proiect este apropierea de 
obiectele de artă populară autentică. Fie că ați găsit o colecţie de cămăși 
populare sau de scoarțe ori de vase de ceramică tradiționale, în casa bunicii, 
fie că faceți o excursie de documentare la muzeu, priviți cu atenție motivele 
decorative populare întâlnite. Unele motive par forme geometrice sau 
provenite din suprapuneri de forme geometrice, iar altele par a proveni 
din forme naturale care au fost geometrizate și simplificate (Fig. 25, 26) 
pentru a putea fi redate prin mijloacele artelor textile sau ale ceramicii. 


c. Schițele de documentare 


În excursia de documentare va trebui să aduceţi cu voi neapărat caietul 
de schițe și un creion sau creioanele colorate, pentru a schița motivele 
populare observate și eventual gama cromatică în care au fost realizate 
(Fig. 27). Aceste schiţe vor fi baza compozițiilor finale ale proiectului de 
artă decorativă. Va fi utilă și o cameră foto sau video pentru captarea fidelă 
a imaginilor din excursie. 


d. Studiul de motive decorative 


Ajunși înapoi în clasă, la următoarea oră de educaţie plastică, veți 
reda în culoare, într-o tehnică la alegere, motivele decorative observate 
și schițate. Măriți motivele pe o pagină A3, încercând să le îmbogățiţi cu 
elemente decorative, variind gama cromatică, încercând diverse tehnici: 
pată plată în tempera sau în culori acrilice, pată vibrată în acuarelă sau în 
pastel etc. 


e. Lucrările finale 


Pasul final al acestui proiect este elaborarea unei compoziții decorative 
pornind de la motivele care au fost deja studiate. Veţi alege 1-3 motive 
decorative cu care veți lucra, compunând suprafața cu ajutorul principiilor 
învăţate: repetiţia, alternanța, simetria, asimetria, ritmul, echilibrul (Fig. 27). 


Programa școlară poate fi accesată la adresa: http://programe.ise.ro 


